Premijer Holandije Mark Rute izjavio je danas da "zapaljive ocene" koje je izneo turski predsednik Redžep Tajip Erdogan, poredeći Holanđane sa nacistima, ne pomažu u deeskalaciji diplomatskog spora između dve zemlje, prenosi Rojters.\nRute je kazao da će, iako Holandija ne želi sukob s Ankarom, njegova zemlja morati da proceni dalje opcije ukoliko Turska ne prestane sa takvim komentarima.\n- Sada je u interesu vođstva i u interesu zajedničke saradnje da se pokuša deeskaliranje, ali naravno da Turci onda moraju da pomognu u tome, a ono što oni govore ne pomaže - rekao je Rute novinarima.\nErdogan je danas pozvao međunarodne organizacije da uvedu sankcije Holandiji, nastavljajući sporenja vezana za političku kampanju koju Ankara sprovodi među turskim imigrantima u Evropi, prenosi Rojters.\nAgencija navodi da je Erdogan, govoreći na mitingu u pokrajini Kodžaeli, u blizini Istanbula, kazao da se Holandija ponaša poput "banana republike" i kritikovao evropske zemlje zbog toga što nisu kritikovale način na koji se Holandija ponela prema turskim ministrima.\nAP navodi da je turski predsednik to izjavio na mitingu u okviru kapanje za referendum na kojem će građani odlučivati o proširenju njegovih ovlašćenja.\nErdogan je prethodno danas zapretio da će Holandija "platiti cenu" nakon što je proterala tursku ministarku za porodicu Fatmu Betul Sajan Kaju.\nPROGLAŠENA "NEPOŽELJNOM" Privedena turska ministarka u Holandiji\n- Oni će sigurno platiti cenu i takođe, naučiti šta je diplomatija. Naučićemo ih međunarodnoj diplomatiji - rekao je Erdogan u Istanbulu.\n- Hej Holandijo, ako žrtvujete tursko-holandske odnose zbog izbora u sredu, platićete cenu - dodao je on.\n- Rekao sam da sam mislio da je nacizam završen, ali nisam bio u pravu. Nacizam živi na Zapadu - izjavio je predsednik Turske.\nOn je zahvalio Francuskoj, koja je dozvolila turskom ministru inostranih poslova Mevlutu Čavušogluu da se obrati pripadnicima turske zajednice u francuskom gradu Mecu.


Intesa Sanpaolo postala prva inostrana banka koja će ponuditi usluge upravljanja imovinom u Kini putem ćerke kompanije u punom vlasništvu | (Vesti - 13.12.2019) Novi Sad\n13.12.2019 u 11:47h\nIntesa Sanpaolo je nakon dobijanja dozvole lokalnih vlasti postala prva inostrana banka koja će ponuditi usluge upravljanja imovinom u Kini putem ćerke kompanije JI CAI ("Italijanski talenat") čiji je jedini vlasnik i koja je deo njene Divizije internacionalnih banaka članica.\nKompanija JI CAI, osnovana 2016, je okončala pilot projekat u gradu Ćingdao, koji predstavlja specijalnu pilot zonu Kine za upravljanje imovinom, Pokretanje komercijalnog rada predstavlja prvi zvanični rezultat partnerstva koje je uspostavljeno u martu ove godine potpisivanjem Memoranduma o razumevanju između Intesa Sanpaolo i Opštine Ćingdao o razvoju pilot zone. Memorandum je potpisan u prisustvu kineskog predsednika Sija Đinpinga i italijanskog premijera Đuzepea Kontea, prilikom posete predsednika Kine Italiji.\nIntesa Sanpaolo je za ovo dostignuće dobila priznanje Fondacije Italije i Kine na godišnjoj dodeli Nagrada Kine 2019. Na ceremoniji održanoj 10. decembra, Intesa Sanpaolo je dobila nagradu "Put svile", koja predstavlja "priznanje koje se dodeljuje italijanskim kompanijama koje su se istakle izvanrednim dugoročnim rastom i razvojem na kineskom tržištu tokom godina." Paola Anđeleti, direktor Divizije internacionalnih banaka članica, koja je primila nagradu, naglasila je značaj koji se pridaje razvoju poslovanja u oblasti upravljanja imovinom u Kini u biznis planu grupe za 2018-2021.\nKarlo Mesina, generalni i izvršni direktor Intesa Sanpaolo, izjavio je:\n– Ponosni smo što smo prva inostrana banka koja će razviti aktivnosti upravljanja imovinom u Kini zahvaljujući dobijanju dozvole. Nakon pokretanja poslovanja u pilot zoni Ćingdao, fokusiraćemo se na širenje u ostale provincije u Narodnoj Republici Kini putem specijalnih ogranaka, kao i na razvoj atraktivnog miksa proizvoda za kinesko tržište, uz podršku vrhunskih partnera. Naš cilj je da ponudimo privilegovanim klijentima pun obim savetodavnih usluga usmerenih ka dugoročnom upravljanju imovinom i finansijskom planiranju, oslanjajući se na našu ekspertizu i reputaciju koje su prepoznale vodeće međunarodne finansijske institucije. Sa kompanijom JI CAI, napravili smo važan korak ka razvoju poslovanja u oblasti upravljanja imovinom Intesa Sanpaolo na međunarodnom nivou.\nIntesa Sanpaolo je jedna od najsnažnijih i najprofitabilnijih banaka u Evropi, koja pruža usluge upravljanja imovinom, bankarstva za stanovništvo i privredu, investicionog bankarstva, upravljanja sredstvima i osiguranja. Kao tržišni lider u Italiji, Intesa Sanpaolo uslužuje gotovo 12 miliona klijenata putem digitalnih i tradicionalnih kanala. Internacionalne banke članice grupe servisiraju dodatnih 7,2 miliona klijenata u centralnoj i istočnoj Evropi, na Bliskom Istoku i u Severnoj Africi. Intesa Sanpaolo prepoznata je kao jedna od najodrživijih banaka na svetu. Grupa veruje da se koncept kreiranja vrednosti treba tumačiti široko, kroz podršku socijalnim ciljevima i realnoj ekonomiji. U okviru svoje posvećenosti održivom rastu, Intesa Sanpaolo je osnovala fond u vrednosti od 5 milijardi evra posvećen cirkularnoj ekonomiji. Obimni projekat grupe za ekonomsku inkluziju i ublažavanje siromaštva obuhvata i fond koji će obezbediti 1,2 milijarde u kreditima za segmente društva kojima je pristup kreditima otežan. Intesa Sanpaolo je duboko posvećena kulturnim inicijativama koje promoviše samostalno i sa partnerima u Italiji i inostranstvu, uključujući stalne i privremene izložbe velikog umetničkog bogatstva Gallerie d’Italia, koju čine tri muzeja grupe u Milanu, Napulju i Vićenci.\nPovezane teme banka intesa bankarstvo banke intesa sanpaolo italija ji cai kina


Putin: Ne izazivamo podele — želimo ujedinjenu i naprednu Evropu - Sputnjik Srbija\n21:09 04.06.2018 (osveženo 21:27 04.06.2018) Preuzmite kraći link\nPutin je u intervjuu za austrijski ORF odbacio optužbe da podržava nacionalističke snage kako bi iznutra oslabio Evropsku uniju.\n„Mi nemamo cilj da izazovemo podele u EU. Naprotiv, mi smo zainteresovani za ujedinjenu i naprednu EU, pošto je EU naš najvažniji ekonomski i trgovinski partner. Nije nam cilj da nešto ili nekoga u EU podelimo“, istakao je on.\nPutin je, međutim, ukazao na to da je odluka sa kim konkretno sarađuje pragmatična: „Pokušavamo da sarađujemo sa onima koji lično i javno ispolje želju da sarađuju sa nama“.\nRuski predsednik je pohvalio bilateralne odnose sa Austrijom, dodajući da i pored svih teškoća dijalog proteklih godina nikada nije prekidan, te da njegova poseta nije nikakva nagrada za blagonakloni stav austrijske vlade.\n„Mislim da tako cenjenoj evropskoj zemlji kao što je Austrija ne trebaju nikakve nagrade, s bilo koje strane“, rekao je Putin.\nU osvrtu na bilateralne odnose između Rusije i SAD, Putin je objasnio i zašto još uvek nije došlo do sastanka sa američkim kolegom Donaldom Trampom, a odgovornost pripisuje američkoj strani.\n„Prema mom mišljenju, to je posledica oštrih unutrašnjopolitičkih borbi u SAD. Međutim, redovno razgovaramo telefonom i saglasni smo da se mora sprečiti trka u naoružavanju“, naglasio je Putin.\nOn je istovremeno izrazio zabrinutost zbog mogućeg nuklearnog konflikta između SAD i Severne Koreje, dodavši da zbog geografske blizine Rusija čini sve da dođe do smanjenja tenzija na Korejskom poluostrvu.\n„Odustajanje od nuklearnog naoružanja od strane Severne Koreje ne sme biti jednosmerna ulica“, poručio je Putin, ukazujući na to da je nastavak vojnih aktivnosti i manevara druge strane kontraproduktivan.\nPutin se osvrnuo i na pitanje obaranja malezijskog „boinga“, rekavši da Rusija nije umešana u taj incident koji se dogodio u julu 2014. nad istočnom Ukrajinom. „Obe strane u tamošnjem konfliktu koriste oružje koje je proizvedeno u Sovjetskom Savezu ili Rusiji“, naveo je Putin, dodajući da u istragu nisu uključeni ruski eksperti, pa ruski argumenti nisu ni saslušani.\nTakođe je opravdao i ulogu Rusije u ukrajinskom konfliktu, rekavši da je u toj zemlji došlo do protivustavnog preuzimanja vlasti oružjem, a da je legalno stacionirani vojni kontingent na Krimu samo obezbedio održavanje nezavisnih i slobodnih izbora na tom poluostrvu.\nIsto tako, on je odbacio optužbe da oligarh Evgenije Prigošin u takozvanoj „fabrici trolova“ u Sankt Peterburgu deluje na izbore širom sveta. „To je smešno. Koliko bi mediji i politika na Zapadu morali da padnu ako bi jedan vlasnik restorana iz Rusije mogao da utiče na izbore u Evropi ili SAD. Aktivnosti Prigošina su njegova lična stvar, a država Rusija s tim nema nikakve veze“, naglasio je Putin ukazujući ujedno na američkog milijardera Džordža Soroša, za kojeg je kazao da se meša u sve moguće stvari širom sveta.\nPored toga, Putin je odbacio i optužbe da je u Rusiji uspostavio autoritarni sistem istakavši da „nema nikakve sumnje u demokratiju u Rusiji“.\nUpitan zašto nijednom nije pomenuo ime svog protivnika na ovogodišnjim predsedničkim izborima Alekseja Navaljnog, Putin je odgovorio da „kada neko postigne određenu snagu kod birača, onda postaje neko sa kim i vlada mora da razgovara i pregovara“.\n„Ali ako neka politička snaga osvoji samo nekoliko procentnih poena, ili čak par promila, šta onda s tim? Šta da radimo sa takvim klovnovima“, zaključio je Putin.\njedinstvo, podele, Vladimir Putin, Austrija


ČEMBER HTEO DA PRIZNA UBISTVO: U Banjaluci nastavljeno suđenje za smrt Duška Savanovića u naselju Trn | Novosti.rs\nDALIBOR Čamber (47), optuženi za ubistvo mladog Banjalučanina Duška Savanovića (24) u novogodišnjoj noći u naselju Trn, bio je spreman da prizna krivicu za ovo delo.\nSuđenje Čamberu za ovo teško ubistvo ulazi u završnicu, a tek na jučerašnjem ročištu njegov branilac, advokat Miloš Paleksić, tokom izvođenja materijalnih dokaza je predao sudu predlog odbrane o zaključenju sporazuma o priznanju krivice iz aprila ove godine.\nLISICE Hapšenje Čembera posle ubistva, Foto Novosti\nNastavak suđenja zakazano je za kraj avgusta. Kao dokaz odbrane tada bi trebalo da bude izvedeno neuropsihijatrijsko i veštačenje povreda koje je kritične večeri zadobio Čamber.\nU optužnici se navodi da se ubistvo dogodilo 31. decembra 2020. oko 22.30 u naselju Trn na parkingu pumpe "Nis petrol", te da su Čamber i njegov kolega Milan Đurđević prvo došli u verbalni, a zatim i fizički sukob sa Savanovićem i Aleksom Babićem (22). Čamber je ispalio jedan hitac u pravcu vozila "suparničkog" dvojca, te ih pokušao sprečiti da napuste mesto događaja. Potom je drugim hicem pogodio Babića u stopalo, nakon čega ga je Savanović udario i Čamber pada na pod. U optužnici se dodaje da potom iz ležećeg položaja u Savanovića ispaljuje i treći hitac. Savanović je od zadobijenih povreda preminuo istog dana u UKC RS.\nDuško Savanović, Foto Fejsbuk\nSAVANOVIĆ je inače bio mladi član navijačke grupe "Lešinari" FK "Borac". Članovi ove navijačke grupe u više navrata su pravili proteste i tražili što veću kaznu za Čambera.\nLaktaši ubistvo mladića Duško Savanović Dalibor Čamber


PREDAVANJE IZ NUKLEARNE FIZIKE\nU srijedu, 26. februara, u školskoj biblioteci održano je predavanje učenicima I-M i II-M iz nuklearne fizike pod nazivom „Zaštita od zračenja”.\nOpširnije: PREDAVANJE IZ NUKLEARNE FIZIKE\nZAJEDNO RASTEMO I UČIMO\nU petak, 21. februara, u biblioteci škole održana je radionica na italijanskom jeziku u okviru projekta „Zajedno rastemo i učimo (Insieme cresciamo e impariamo)” podržanog od strane Regionalne kancelarije za saradnju mladih (RYCO).\nOpširnije: ZAJEDNO RASTEMO I UČIMO\nOGLEDNI ČAS RUSKOG JEZIKA\nUčenici koji izučavaju ruski jezik u našoj školi imali su priliku da se kroz obilježavanje jednog od najveselijih ruskih praznika − Maslenice − približe ruskoj kulturi i tradiciji.\nOpširnije: OGLEDNI ČAS RUSKOG JEZIKA\nSEMINAR – UNAPREĐENJE VJEŠTINE GOVORA\nDvodnevni seminar za nastavnike njemačkog jezika na temu „Unapređenje vještine govora“ održan je u Beogradu, u organizaciji Gete instituta 21. i 22. februara 2020. godine.\nOpširnije: SEMINAR – UNAPREĐENJE VJEŠTINE GOVORA\nHIPI – POKRET MIRA I LJUBAVI\nU ponedeljak, 24. februara, na Gorici je održan čas kod profesorice Marije Kovačević, u izbornoj grupi 418 (Sociologija kulture), na temu „Hipi pokret”.\nOpširnije: HIPI – POKRET MIRA I LJUBAVI\nUčenici III-H su 22. februara održali ogledni čas ‒ Preventivno djelovanje protiv bolesti krvnog sistema i prva pomoć.\nPOSJETA SMŠ „DANILO KIŠ“ IZ BUDVE\nDanas je naša škola ugostila članove plivačke sekcije srednje mješovite škole „Danilo Kiš“ iz Budve. Doček je upriličen u biblioteci škole, gdje se direktorica Zoja Bojanić-Lalović predstavila način organizovanja nastave, kao i mnogobrojne vannastavne aktivnosti.\nOpširnije: POSJETA SMŠ „DANILO KIŠ“ IZ BUDVE\nPODGORIČKA ISTORIJSKA ČITANKA\nU petak, 21. februra, u biblioteci škole, održana je promocija knjige „Podgorička istorijska čitanka” Huseina-Cena Tuzovića, nekadašnjeg profesora istorije u Gimnaziji „Slobodan Škerović”. O knjizi je govorio autor, pisac Zuvdija Hodžić, direktorica Zoja-Bojanić Lalović i bibliotekarka Sanja Marjanović, a odabrane odlomke je čitao autorov unuk, sadašnji gimnazijalac Omar Osmanagić.\nOpširnije: PODGORIČKA ISTORIJSKA ČITANKA\nIZLET MATURANATA NA BIOGRADSKOJ GORI\nGIMNAZIJALCI NA REGIONALNOM APP IZAZOVU\nStrana 6 od 96


Žene u crnom i UDIK organizuju sat vremena šutnje u crnini / Radio Sarajevo\nŽene u crnom i UDIK organizuju sat vremena šutnje u crnini\n09. 07. 2014. u 08:01:55 Radiosarajevo.ba\nUdruženje za društvena istraživanja i komunikacije (UDIK) i srbijanska nevladina organizacija Žene u crnom će u povodu obilježavanja godišnjice genocida u Srebrenici organizirati narednih dana mirovne akcije u Sarajevu i Beogradu, piše Fena.\nU Sarajevu će danas od 18 sati održati zajedničku simboličnu mirovnu akciju ispred Katedrale Srca Isusova. Akcija predviđa sat vremena šutnje u crnini.\nU četvrtak, 10. jula, aktivisti i aktivistkinje UDIK-a u Bosni i Hercegovini u saradnji sa Ženama u crnom Srbije organizovat će dvije mirovne akcije u Beogradu. U 12 sati će se okupiti ispred Predsjedništva Republike Srbije, a u 18 sati na glavnom beogradskom Trgu Republike.\nOvo će biti prva mirovna akcije UDIK-a izvan granica Bosne i Hercegovine i historijsko stajanje Udruženja za društvena istraživanja i komunikacije (UDIK) i Žene u crnom Srbije na putu suočavanja s prošlošću i tranzicionom pravdom u regionu, ali i gradnje zajedničkog shvatanja prošlosti u borbi koncepta pomirenja s odgovornosti.\nU petak, 11. jula, aktivisti i aktivistkinje UDIK-a i Žene u crnom će u Potočarima prisustvovati komemoraciji i odati počast žrtvama genocida u Srebrenici.\nKako je najavljeno mirovne akcije u Sarajevu i Beogradu organiziraju aktivisti i aktivistkinje glavnog odbora UDIK-a i novootvorenog Odjeljenja UDIK-a u Zenici i članice NVO Žene u crnom.\nHamatu / Palma opet u centru pažnje: Lider Jedinstvene Srbije plesao s beduinima u Egiptu\nHrvatska / Grad heroj: Obilježena godišnjica stradanja u Vukovaru\nPrilika / Svima koji su spremni da se presele u SAD nude 10.000 dolara\nGrude / Godišnjica osnivanja HZHB: Čović položio cvijeće na grob Mate Bobana\nIzvještaj / UN upozorio da se 18 miliona osoba u Jemenu nalazi na ivici gladi


Medijskom istraživačkom centru prva nagrada na konkursu Evropskog progresa - MIC - Medijski istraživački centar\nTekstom „Žubor vode u polju – višedecenijski san meštana Bele Palanke“ novinarka Medijskog istraživačkog centra Biljana Ljubisavljević osvojila je prvu nagradu na Konkursu o evropskim integracijama u jugoistočnoj i jugozapadnoj Srbiji.\nNovinarka MIC-a pobedila je u kategoriji “Najbolji prilog o potencijalnim projektima u opštinama Evropskog progresa”.\nInače, pozivu Evropskog progresa za učešće na konkursu odazvale su se 23 medijske kuće sa ukupno 67 priloga.\nU žiriju koji je doneo odluku o najboljim prilozima bili su predstavnici Delegacije Evropske unije, Švajcarske kancelarije za saradnju, Kancelarije za evropske integracije Vlade Srbije, Kancelarije Ujedinjenih nacija za projektne usluge (UNOPS) i Evropskog progresa.\nNagradjeni tekst novinarke MIC-a Biljane Ljubisavljević možete pročitati ovde


"Jednim delom ta činjenica se duguje tome što Novi Sad jeste multietnička, multikonfesionalna i multikulturna sredina", kaže za RSE Radivoje Jovović, politikolog i predstavnik Saveza antifašista Vojvodine.\nAli je, dodaje on, drugi razlog zbog kojeg su antifašistički pokret i čitav niz antifašističkih organizacija i pojedinaca koji su tako orijentisani, izbili u javni prostor u Novom Sadu kao značajno vidljivi jeste da upravo u takvom podneblju ima ponajviše meta za različite fašističke napade i ispade.\n"Time što je došlo do jedne radikalizacije desnice i do nabujalog šovinizma u našem društvu, Novi Sad i njemu slične sredine su ponajviše mete takvih pojava", ocenjuje Jovović.\nNovi Sad je drugi po veličini grad u Srbiji, a u njemu prema poslednjem popisu stanovništva živi više od 20 nacija. U zvaničnoj upotrebi je četiri jezika. Grad je takođe i administrativni centar Autonomne Pokrajine Vojvodine, koja se nalazi na severu Srbije.\nPromovisanje društvenih sukoba\nRadivoje Jovović navodi da režimu u Srbiji odgovara promovisanje društvenih sukoba i da se upotreba nacionalizma i fašizma politički izrazito isplati režimu.\n"Za početak tom upotrebom režim skreće pažnju sa važnih društvenih i ekonomskih problema i njihovih uzroka. Zatim razjedinjuje važne društvene otpore. Ako na radnom mestu uspete da razjedinite Slovaka, Mađara, Srbina, utoliko će slabiji sindikat biti", kaže Jovović.\nOn navodi da se fašističke metode koriste i za zastrašivanje građana.\n"Uvek se nađe neka stavka po kojoj se taj građanin predstavlja kao različit i kao tobožnja opasnost po društvenu celinu i zajedništvo bilo na etničkoj, religijskoj ili liniji mimoilaženja stavova", kaže Jovović.\nOsim toga, on ukazuje i na pojavu tzv. anti-antifašizma što znači, kako kaže, denunciranje, relativizovanje i kompromitovanje antifašizma i njegovih tekovina na ovim prostorima.\nProtest antifašista i odgovor desničara\nNa Trgu slobode u Novom Sadu u ponedeljak uveče, 19. aprila, održan je protest 'Novi Sad protiv fašizma' zbog nedavnog napada na radijskog voditelja Daška Milinovića u tom gradu.\nDaško Milinović, novosadski novinar i radijski voditelj, napadnut je rano ujutro 16. aprila, nakon što su ga dvojica muškaraca prvo isprskali suzavcem, a potom udarali metalnom šipkom.\nOkupljeni građani su sa Trga slobode prošetali do Keja žrtava racije i spomenika žrtvama fašizma 'Porodica'.\nNa istom mestu nešto ranije, kako je preneo portal 021, oko 30 pripadnika ekstremno desničarske organizacije "Tradicionalisti", zapalili su sveće. Njih je policija udaljila od spomenika žrtvama racije pre nego što je stigla kolona građana sa Trga.\nDesničari su prethodnih dana na društvenim mrežama kao kontraskup protestu antifašista najavljivali da će kod spomenika žrtvama fašizma odati počast "žrtvama srbomržnje i separatizma".\nSpomenik žrtvama fašizma na novosadskom keju podignut je u znak sećanja na stradale u Novosadskoj raciji u Drugom svetskom ratu. U januaru 1942. pripadnici mađarskih okupacionih snaga su u Novom Sadu ubili i pod led Dunava bacili više od 1.300 Jevreja, Srba i Roma. Taj zločin je ostao upamćen kao Novosadska racija.\nRacija je sprovedena u Novom Sadu, potom u Šajkaškoj oblasti, Čurugu, Gospođincima, Đurđevu, Mošorinu, Titelu i drugim mestima.\nU istom danu kada su građani protestovali zbog napada na Milinovića, Nezavisno udruženje novinara Srbije (NUNS) izrazilo je zabrinutost zbog dva slučaja ugrožavanja novinarske profesije.\nKako je navedeno novinari novosadskog informativnog portala "021" zatekli su 18. aprila plakate zalepljene na zgradi svoje kancelarije na kojima piše "Autonomaši, ovo je Srbija!", dok je novinarka Verica Mariničić na jednom nalogu primetila vulgarnu poruka koja sadrži i određenu pretnju.\nGrafit sa imenima nekoliko mladih aktivista opozicionih stranaka, koji su označeni kao izdajnici i potencijalna meta odmazde ispisan je 15. marta u Novom Sadu.\nNadležne komunalne službe prekrečile su taj grafit, a gradonačelnik Miloš Vučević poručio je da u Novom Sadu nema mesta za one koji pokušavaju da pošalju takve poruke.\nKada su se početkom februara u Omladinskom centru CK 13 okupili antifašisti na skupu zatvorenom za javnost, pripadnici desničarske organizacije "Tradicionalisti" su nekoliko stotina metara odatle, ispred Uspenske crkve, palili sveće Milanu Nediću, predsedniku kvislinške Vlade u Srbiji u vreme Drugog svetskog rata.\nDesničarima je smetalo što su antifašisti za svoj skup izabrali dan kada je, po zvaničnoj verziji, Nedić izvršio samoubistvo. Ipak, okruženi policijom odustali su od prvobitne ideje da priđu centru gde su bili okupljeni antifašisti.\nU novembru prošle godine na ulazu u zgradu u kojoj živi Dinko Gruhonjić, urednik istraživačko analitičkog centra Voice i programski direktor Nezavisnog društva novinara Vojvodine (NDNV) ispisani su nacistički simboli i grafiti mržnje.\nDo sukoba je došlo u oktobru 2007. kada su se skupu "Srpski marš" neonacističke organizacije "Nacionalni stroj", usprotivili građani koji su organizovali kontramarš "Stop fašizmu". Tada su neonacisti kamenicama napali učesnike antifašističkog skupa.\nStvaranje Antifašističke koalicije\nZbog narastajućeg ekstremizma u Srbiji grupa vojvođanskih nevladinih organizacija je u cilju organizovanog suprotstavljanja inicirala okupljanje Antifašističke koalicije.\n"Mi imamo različite afinitete, različite starosne i obrazovne strukture, kao i različita usmerenja u ovim aktivnostima, ali smo pre nekoliko godina uvideli da je neophodno da se skupimo u jednu veliku antifašističku koaliciju", kaže Radivoje Jovović iz Saveza antifašista Vojvodine.\nOn navodi da se dosta toga zasniva na entuzijastičnom građanskom otporu i na pokušajima da se izgradi mentalitet građanskog otpora.\nJedan od načina na koji se ukazuje na opasnost od širenja fašizma u Srbiji i zemljama regiona je i festival 'Ulice protiv fašizma'. Festival se u Novom Sadu održava 9. novembra, na Međunarodni dan borbe protiv fašizma i antisemitizma, a organizator je Antifašistička akcija Novi Sad (AFANS).\nPoslednji koji je održan 2019. godine bio je 19. festival po redu.\nTakođe na Fruškoj gori su se 15 godina zaredom povodom 9. maja, Dana pobede nad fašizmom, okupljali antifašisti i antiratni aktivisti iz regiona.\nNa poslednjem antifašističkom pikniku, čiji je domaćin Aleksandar Popov iz Igamanske inicijative, pre nego što su "štafetu" prepustili mlađima, nekadašnji državnici, diplomate i članovi Igmanske inicijative su poručili da fašizam nije mrtav već da samo menja oblike i da je zato potrebno da se mladi aktivnije uključe u antifašističko delovanje.\n"Mnogi to potcenjuju, mnogi misle da je to nešto prolazno, ali bauk fašizma kruži Evropom i on je i nas zahvatio", poručio je tada na Fruškoj gori bivši predsednik Hrvatske Stjepan Mesić.


Opštini Vrbas od Pokrajine sredstva za rad Socijalno-ekonomskog saveta | Oko Nas\nOpštini Vrbas od Pokrajine sredstva za rad Socijalno-ekonomskog saveta\nPokrajinski sekretar za privredu i turizam dr Nenad Ivanišević uručio je danas ugovore lokalnim samoupravama koje su dobile sredstva po javnom konkursu za finansiranje ili sufinansiranje programa razvoja i delovanja lokalnih socijalno-ekonomskih saveta. Jedan od ugovora pripao je opštini Vrbas i prema njemu je za razvoj i delovanje Socijalno-ekonomskog saveta izdvojeno 220.000 dinara. Ugovor u Pokrajinskoj vladi potpisala je Tijana Aleksić, zamenica predsednika opštine Vrbas.\nPodrška koju u ovom projektu pruža Pokrajinski sekretarijat za privredu i turizam „ima za cilj uspostavljanje i ostvarivanje delotvornog i kontinuiranog socijalnog dijaloga po pitanjima iz nadležnosti lokalne samouprave, od interesa za zaposlene i poslodavce, radi razvoja i delovanja lokalnog socijalno-ekonomskog saveta, kroz podršku u radnom angažmanu koordinatora/sekretara Saveta i stvaranja uslova za redovan rad, razvoj i delovanje, u skladu sa zakonom“, navodi se u ugovoru.\nPrethodni članakSaopštenje Javnog komunalnog preduzeća „Prečistač Vrbas-Kula“Sledeći članakTribina „U sretanje Svetom Nektariju Eginskom“ 22. novembra u Vrbasu


Regulatori EU odlučiće do 17. juna o spajanju Fiata i PSA - Biznis Info\nYou are at:Home»Auto»Regulatori EU odlučiće do 17. juna o spajanju Fiata i PSA\nRegulatori EU odlučiće do 17. juna o spajanju Fiata i PSA\nBy BiznisInfo on\t 11/05/2020 Auto\nRegulatori tržišne konkurencije Evropske unije do 17. juna odlučit će hoće li odobriti spajanje Fiat Chryslera i Peugeotovog proizvođača PSA u iznosu od 50 milijardi dolara, navodi se u današnjoj obavijesti Evropske komisije.\nOve dvije kompanije najavile su dogovor o stvaranju četvrtog najvećeg svjetskog proizvođača automobila u decembru, stavljajući time pod jedan krov brendove italijanske kompanije kao što su Fiat, Jeep, Dodge, Ram, Maserati i Peugeot, Opel i DS francuske kompanije.\nFiat i PSA u petak su zatražili odobrenje Evropske unije.\nOvo tijelo za zaštitu konkurencije može odobriti sporazum sa ili bez uvjeta ili otvoriti detaljnu istragu u roku od oko četiri mjeseca nakon završetka preliminarnog uvida ako postoje duboke zabrinutosti.\nDogovor dolazi usred pada prodaje automobila širom svijeta nakon što su kompanije zatvorile svoje proizvodne linije i salone kako bi se spriječilo širenje koronavirusa.\nPojedini proizvođači počeli su posljednjih sedmica ponovo otvarati pogone nakon što su zemlje počele ublažavati mjere ograničenja.


Podrška kompanijama za vakcinaciju svojih zaposlenih – Veliki Park\nU organizovanoj vakcinaciji do sada je dato blizu 60 hiljada vakcina, a od tog broja 28 hiljada Kragujevčana u potpunosti je završilo proces vakcinacije. Za postizanje kolektivnog imuniteta potrebno je barem još 30 000 imunizacija, izjavila je dr Gordana Damnjanović članica Gradskog veća za zdravstvenu i socijalnu zaštitu i koordinatorka za primenu protivepidemijskih mera. Kako bismo to podstakli, a imajući u vidu da postoji veliko interesovanje privrednog sektora u našem gradu da se prijave proces imunizacije uspostavljen je dogovor da se u proces uključi Privredna komora Srbije Regionalna privredna komora Kragujevac,\nŽelimo da pospešimo imunizaciju i imamo mogućnosti da preko Kol centra u okviru Situacionog centra iskoristimo priliku i pozovemo sve naše sugrađane koji se nisu prijavili za vakcinisanje da to učine, jer od broja prijavljenih zavisi broj vakcina koje kao Grad dobijamo od instituta „Batut“. U prethodnom periodu pozivali smo udruženja, civilni sektor, javne ustanove a za sugrađane koji su nepokretni obezbedili da Služba kućnog lečenja Doma zdravlja izađe na teren, a od sutra se u organizovani proces imunizacije, uključuje i Regionalna privredna komora Kragujevac, kazala je Damnjanović.\nDosadašnji proces imunizacije je išao dobro, ali jasno je da postoji potreba da se on ubrza. Imajući u vidu spremnost zdravstvenog sistema i grada Kragujevca, prilika je da se uz podršku Privredne komora Srbije Regionalne privredne komore Šumadijskog i Pomoravskog okruga organizovano imunizuju zaposleni u kompanijama koji to žele, kazao je Predrag Lučić, direktor RPK. Veliki broj trgovinskih i proizvodnih lanaca izrazile su interes da pristupe procesu imunizacije i kontaktiraju Štab za vanredne situacije, a to mogu da učine preko odgovornih lica u svojim kompanijama. Lučić je pozvao sve bez obzira na delatnost i veličinu sa teritorije grada Kragujevca da kontaktiraju Kol centar, a ukoliko imaju bilo kakve nedoumice i Regionalnu privrednu komoru Kragujevac. Od posebnog je interesa da se izvrši ubrzana imunizacija zaposlenih koji su na svojim radnim mestima posebno izloženi riziku od zaražavanja Kovidom -19, a to su veliki trgovinski lanci, banke i čitav niz drugiuh organizacija koje imaju šalterski tip rada.\nPrivreda grada Kragujevca i Šumadije i Pomoravlja ostvaruje značajne rezulate a posebno kada je u pitanju spoljnotrgovinska razmena i izvoz, zato je i od posebnog značaja pre svega po zdravlje zaposlenih ali i performanse naše privrede, ubrzana imunizacija u privredi grada Kragujevca, sa kojom ćemo započeti sutra, poručio je direktor Regionalne privredne komore.\nU sistem eUprave vakcinacije, preko Kol centra uvedeno je 1500 naših sugrađana. Unošenje ličnih podataka obavljaju operateri Situacionog centra koji su na osnovu potpisane izjave ovlašćeni od strane Ministarstva državne uprave i lokalne samouprave Republike Srbije. Isto tako će biti i za zaposlene u kompanijama, kazao je Dragoš Radovanović, načelnik Odeljenja za vanredne situacije i planiranje odbrane. Podatke koje ćemo dobiti od strane menadžmenta kompanija, unosićemo u njihovo ime. Ovo je prilika da se građani i samostalno prijavljuju, jer ovim ne remetimo postojeću proceduru. Svi će dobijati SMS poruke ili mejl sa informacijama o tome kada da se jave, u kom terminu i na kom punktu će biti vakcinisani, pojasnio je Radovanović i poručio da na ovaj način želimo da pomognemo firmama da unos u sistem eUprave bude što veći, kako bi dobili određene količine vakcina.\nBrojevi telefona Situacionog centra su 505 800, 505 811, 505 812, 505 825, 505 842.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 11 марта, 2021


Meštani Slepčevića novac od poreza na imovinu uložili u puteve – Podrinske\nMeštani Slepčevića novac od poreza na imovinu uložili u puteve\nGradonačelnik Šapca Nebojša Zelenović, sa saradnicima, posetio je u petak selo Slepčević gde je u toku šljunčenje atarskih puteva koje se finansira od novca prikupljenog od poreza na imovinu. Od ove jeseni, građani 52 seoske mesne zajednice će imati priliku da neposredno odlučuju kako će trošiti taj novac.\n-Sve mesne zajednice koje su ranije donele odluku da svoj novac od poreza potroše na konkretne projekte, sada već izvode radove. U Šapcu nema demagogije i ono što su građani odlučili sada se realizuje. Pozivam građane da se prijave i učestvuju u postupku neposrednog izjašnjavanja da bismo čuli pravu narodnu volju. Želimo da čujemo šta oni misle da je najvažnije da se uradi u njihovom mestu i da se nakon toga realizuju predloženi projekti, kao što su to učinili u Slepčeviću- istakao je Zelenović.\nPrema rečima pomoćnice gradonačelnika za uključivanje građana Jelene Topalović Petrović, Mesna zajednica imaće na raspolaganju 2,4 miliona dinara na jesen, a o tom budžetu odlučiće građani mesne zajednice u postupku nesposrednog izjašnjavanja.\n-Potrebno je je da potpišu izjave koje će im doneti anketari kad budu posetili domaćinstvo ili u prostorijama mesne zajednice ili mesne kancelarije. Na taj način stiču mogućnost da učestvuju u postpuku neposrednog izjašnjavanja, da glasaju o ponuđenim predlozima ili da ih i sami predlože, ukoliko su platili porez- objasnila je Topalović Petrović.\nKako je istakao predsednik Saveta Mesne zajednice Slepčević Slavko Ivanić, blizu milion dinara uloženo je u održavanje puteva. U planu je da se urade dve trafostanice (prema Duvaništu i Bogosavcu) i da se obnovi asfalt na putevima, a građani će nakon upisivanja u spisak za glasanje imati mogućnost da sami predlože ideje koje će se pored predloga Saveta naći na glasačkoj listi.\nMeštanin Radovan Ivanić smatra da bi trebalo da se uredi seosko groblje, ali i da se asfaltiraju ulice. On pozdravlja odluku da se stanovnici sela izjasne o tome šta bi trebalo da se uradi u njihovoj mesnoj zajednici, kako bi se poboljšao kvalitet života svih meštana.


Čehinje ponovo slavile u Fed Kupu\n– November 14, 2016Posted in: ATP/WTA, DK/FK/HK/OI, Glavne vesti\nPeti put u polsednjih šest godina češki tim osvojio je Kup Federeacija. Teniska reprezentacija Češke odbranila je titulu drugu godinu za redom pobedom sa 3-2 u finalu nad Francuskom.\nOdlučujući poen Čehinjama donele su Karolina Pliškova i Barbora Stricova pobedom u dublu nad Karolin Garsijom i Kristinom Mladenović. Pliškova i Stricova su slavile sa 7-5 7-5, posle dva sata i osam minuta igre.\nPosle prvog dana takmičenja bilo je 1-1. Pliškova je bila bolja od Mladenovićeve u maratonskom meču, koji je trajao skoro četiri sata, a Garsija je izjednačila za domaćina pobedom u dva seta nad Kvitovom. Dan kasnije Garsija je donela prednost od 2-1 Francuskoj, pobedom nad Karolinom Pliškovom u tri seta. U poslednjem singl meču takmičenja Stricova slavila protiv Alize Korne i pobedom u dva seta izjednačila na 2-2.\nReprezentacija Srije u februaru će ponovo igrati u Evroafričkoj Zoni, kada će pokušati da se vrati u svetsku grupu. ITF je odlučio da od 2018. ukine postojanje dve svetske grupe po osam timova i vrati se starom formatu, koji podrazumeva samo jednu svetsku grupu od 16 timova, kao u Dejvis Kupu.


Back PRIVREDA INSTITUCIJE Marija Vujaković, direktor BSC centra: Znanjem do povećanja produktivnosti\nponedeljak, 31 decembar 2012 11:36\nOvim rečima, dočekala nas je direktorka BSC Informativnog centra Marija Vujaković, sa kojom smo želeli da razgovaramo o aktivnostima ove firme i aktuelnim pitanjima iz ove oblasti usavršavanje. Naša sagovornica napominje da se paralelno sa uvođenjem i obučavanjem zainteresovanih, radilo i na izradi dokumentacije koja je neophodna za proces akreditacije Centra po Standardu ISO 17024.\n-Mislili smo da će nam taj posao oduzeti manje vremena i da će to ići mnogo brže, međutim, ne možete u ovoj našoj zemlji ništa brže, jer mnogo toga nije zavisilo samo od naše organizacije, već i od neki spoljašnjih uticaja, aspekata. Ipak, BSC centar će početkom 2013. godine biti spreman za podnošenje prijave za akreditaciju, tj. da se akredituje kod nacionalnog tela za akreditaciju, Akreditacionog tela Srbije, koje je član Evropske akreditacije, što u praksi znači potvrdu standardizovane šeme obavljanja procesa obuka i edukacija. To znači da naše obuke koje smo razvili radimo u skladu sa zahtevima standardima 1724, a to se svodi na to da imate propisane zahteve za predavače, propisane zahteve za materijale za obuke, propisane zahteve i za same polaznike, dok je za neke obuke neophodno da polaznici imaju minimalan nivo kvalifikacija i znanja da bi mogli da prate određenu vrstu obuka. Nakon akreditacije, Centar će moći da izdaje sertifikate koji imaju određenu težinu, tj. ATS znak, koji garantuje da je što radite kompetentno, sa kompetentnim osobljem i da na proverljiv način vršite proveru onoga što je urađeno.\nBSC Informativni centar je tokom 2012. godine uspešno realizovao IPA projekat pod nazivamom INTERRIS. Projekat se odnosi na drugi poziv IPA konkursa Mađarska-Srbija, a partner sa mađarske strane je bila Regionalna agencija za inovacije iz Segedina. Region koji je učestvovao na projektu je Južnomađarska nizija. Mađarski partner je bio vodeći partner, a BSC drugi partner. Projekat se svodi na izradu inovativne strategije za područje AP Vojvodine, kao prvi dokument. Drugi izrađeni dokument je vezan za prekograničnu saradnju na inovacijama, a prekogranična znači da obuhvata region Južne velike nizije u Mađarskoj i Vojvodine u Srbiji. S obzirom na to da je Evropa u svom sledećem planskom periodu od 2014. do 2020. usmerena ka izgradnji ekonomije zasnovane na znanju, tj. ekonomiji zasnovanoj na inovacijama, naš projekat ide u susret tom planskom periodu u Evropskoj uniji.\nMarija Vujaković napominje da je bitno je da se u periodu implementacije ovog projekta, pre svega nauče evropska pravila pri izradi ovakvih dokumenata.\n-Evropa ima izrađen vodič kako napisati jednu regionalnu inovativnu strategiju. I naravno, tu su nam pomogli partneri iz Mađarske, jer nam je uzor bila njihova inovativna strategija. Drugi aspekt ovog projekta je što smo u tom dokumentu prikazali stanje inovativnosti, nauke i nivoa znanja o tome u Srbiji i Vojvodini. Treća stvar, što smo prikupili primarne podatke na bazi upitnika, a upitnike smo uradili po preporuci naših partnera, odnosno po preporuci evropskih vodiča. Upitnici su poslati na 1.200 adresa u Vojvodini, razvrstani u tri osnovne grupe: prva grupa su mala i srednja preduzeća, korisnike inovacija; druga grupa su oni koji treba da daju inovativna rešenja, naučno-istraživačko-obrazovni centri; i treća grupa su organizacije koje bi trebalo da budu spona između malih i srednjih preduzeća i naučno-istraživačko-obrazovnih isntitucija. Dobili smo oko 17% odgovora i na bazi tih odgovora i obrađenih podataka mi sada raspolažemo sa jednom kvalitetnom bazom podataka. Obradom tih podataka smo utvrdili u kom pravcu treba da delujemo. Ne treba da izmišljamo šta je, a šta nije bitno, nego da se fokusiramo na ono primarno što smo sa terena ustanovili, šta je ocenila stuka, nauka i privreda. Na bazi tih pokazatelja u narednom periodu, uz podršku Pokrajinske vlade možemo da utvrdimo akcioni plan i da planski preduzimamo konkretne mere na povećanju inovativnosti koja na kraju treba da dovede do pokretanja, pre svega novih preduzeća, do novih zapošljavanja i naravno, do ekonomskog rasta privrede AP Vojvodine i Republike Srbije.\nNa pitanje koliko je zadovoljna sa ostvarenim edukacijama u 2012. godini, naša sagovornica kaže:?\n-Kada su edukacije u pitanju ne možemo biti nezadovoljni jer smo uspeli da osvojimo i usvojimo, kreiramo i realizujemo značajan broj obuka koje su potrebne ovom području. Ali, još uvek nismo zadovoljni nivoom odziva i reakcijama na pozive za obuke. Tu ima mnogo prostora za unapređenje saradnje. Treba podići svest, pre svega, kod stručne javnosti, ključnog tehničkog osoblja, menadžmenta u kompanijama, koji moraju da shvate da rasta proizvodnje, privrednog rasta, nema i neće ga biti ukoliko kompanije ili društvo nije spremno da ulaže u ljudske resurse, ukoliko nije spremno da ulaže u podizanje nivoa znanja bez kojih ne možete da budete konkurentni. Mi smo navikli da radimo uz pomoć štapa i kanapa, prirodno smo talentovani da nalazimo Solomonska rešenja, ali to je na duže staze neodrživo i moramo da menjamo navike. Pogotovo je neopravdano da, ukoliko imamo ovakav jedan Centar kao što je naš na raspolaganju, da ga ne koristimo. Centar je spreman da na zahtev krisnika organizuje potrebnu vrstu obuka. U stanju smo da organizujemo traženu obuku, obezbedimo stručnjake iz naše zemlje ili inostranstva, da budu konkurentni i provereno uspešni. Sada više nije u pitanju tehnika, tehnologija, sada je u pitanju znanje. Mala inovacija, mala promena u određenoj tehnologiji može da napravi čudo, da pokrene, da vas razlikuje od vašeg konkurenta. Očekujemo da to u firmama shvate, kao i da reakcija tržišta bude malo jača. Nadamo se da ćemo u narednoj 2013. godini napraviti još jedan iskorak, jer, uvek se može bolje i više – zaključila je Marija Vujaković.


The Clubber 03.09.2015\nVikend se bliži, a sa njim i sudar dvojice pobednika, Kalemegdanskog i Kanadskog. Reč je o osobi koja je promenila lice elektronske muzike u svetu i ustoličila reči tehno kao njen vodeći žanr. U Rovu ispod Vojnog muzeja, ovog vikenda, imaćemo priliku da cujemo Ričija Hawtina (Hotina).\nRichie Hawtin je ključna ličnost moderne elektronske muzike, istinski inovator i pokretač jedne od centralnih tehno etiketa Minus koju će na vrhuncu 17-godišnjeg opusa predstaviti u Beogradu u petak, 4. septembra. Hawtin je prošle godine, obnovio čuveni alter-ego Plastikman i objavio novi album „EX“, ujedno i prvo izdanje od 2003. godine. Ovo, po mnogima pravo remek-delo elektronske muzike je snimljeno tokom Ričijevog nastupa uživo 2013. godine u njujorškom muzeju Guggenheim.\nDirektno je odgovoran za stvaranje programa po imenu „Traktor Scratch“, softver namenjen za reprodukciju i dižejing muzike u digitalnom formatu. Takodje je pionir u stvaranju kontrolera, sprava za pomoć u produkciji i nastupu uživo. Iako je Kanađanin, rođen u Engleskoj, njegovo ime se snažno vezuje za Detroit i tamošnju scenu, na kojoj je kao deo drugog talasa detroitskog tehno zvuka oblikovao savremenu elektronsku muziku. Ričijev album „Decks, EFX & 909“ iz 1999. godine, jedan je od najuticajnijih u muzičkoj istoriji. Globalna Ričijeva „Minus“ turneja i ove godine obilazi svetske metropole, a Ibica će i ove godine ugostiti njegove impresivne „Enter“ žurke na kojima ovog leta nastupaju najtraženija svetska imena današnjice.\nPored Ričija u rov stižu Fabio Florido i Julian Jeweil\nJulian Jeweil je francuski DJ i producent, prepoznatljiv po jedinstvenom melodičnom stilu tehno muzike, utemeljenom u apsolutnom No.1 hitu „Air Conditionné“ iz 2007. godine, a katalog matične Minus etikete, predstavlja kao njen rezident širom planete.Italijanski DJ i producent Fabio Florido je rezident ENTER žurki i širom sveta nastupa na prestižnim Minus Showcase žurkama, među kojima je odabran upravo prvi beogradski ▲pgrade.


Šampioni svaki dan u Zrenjaninu namenjen je osobama sa invaliditetom\nParaolimpijski komitet Srbije i Apatinska pivara predstavili su u Zrenjaninu platformu Šampioni svaki dan u Zrenjaninu i sajt www.sampionisvakidan.rs namenjene osobama sa invaliditetom, ali i svim građanima koji su zainteresovani da se aktivno uključe u projekat koji ima za cilj da se osobama sa invaliditetom omoguće bolji uslovi za bavljenje sportom i veća dostupnost sportskim objektima.\nPlatforma Šampioni svaki dan koncipirana je kao izvor znanja i informacija o sportskim aktivnostima koje se odvijaju u okviru Paraolimpijskog komiteta Srbije i drugih organizacija i institucija u Srbiji koje se bave ili pružaju podršku sportu osoba sa invaliditetom.\nPored informacija na sajtu, cilj ove platforme je da se osobe sa invaliditetom dodatno motivišu kako bi se što veći broj uključio u sportske aktivnosti tako da će se ovakvi inspiracijski događaji održati u Smederevu, Zrenjaninu, Novom Sadu, Kragujevcu, Nišu, Novom Pazaru i Beogradu.\n-Od početka saradnje na projektu Šampioni svaki dan nismo želeli da se naša podrška zaustavi samo na Paraolimpijskim igrama u Riju. Želja svih nas bila je da iz „jednorogog jelena“ izgradimo platformu koja će informisati, okupiti i motivisati osobe sa invaliditetom širom Srbije da krenu da se bave sportom. Ovo je naš prvi korak u Smederevu. Verujemo da mnogo malih prvih koraka u gradovima širom Srbije može da učini da na kraju ovog olimpijskog ciklusa imamo bolje uslove za sportiste sa invaliditetom, veću dostupnost objekata ili neke nove buduće šampione – Aleksandra Jovanoski, marketing koordinator u Apatinskoj pivari.\nOrganizacije koji imaju ideju kako da sport bude dostupniji osobama s invaliditetom u njihovom gradu, svoje projekte mogu na jednostavan način da prijave putem sajta www.sampionisvakidan.rs\nProjekat Šampioni svaki dan je deo saradnje između Paraolimpijskog komiteta Srbije i Apatinske pivare koji su krajem prošle godine, potpisali su ugovor u okviru koje Jelen pivo aktivno pruža podršku Paraolimpijskom komitetu Srbije sve do sledećih Paraolimpijskih igara u Japanu 2020.


Opredelio se: Mladi Amerikanac dobio 451 milion dolara, ide u "penziju"\nM. K. 13. januara 2018. 11:52\nDžekpot od 451 milion dolara, četvrti po veličii u istoriji američke „Mega Milion“ lutrije, izvukao je 20-godišnji Šejn Miler, kontrolora „u penziji“ sa Floride, potvrdili su zvaničnici američke lutrije.\nMladi dobitnik iz grada Port Riči na Floridi jedini je koji je imao dobitnu kombinaciju brojeva, a opredelio se da ođednom podigne približnu sumu od 281,2 miliona dolara, naveli su zvaničnici.\nDobitnici lutrije u SAD imaju mogućnost da biraju da li žele isplatu jednog dela dobitka sada, a ostatak u ratama više narednih godina, ili žele isplatu dobitka ođednom, i u tom slučaju je iznos manji.\nZamalo da im propadne: Čistili stan pa pronašli dobitni tiket na skoro…\nIzvučen istorijski džekpot: Neko je u Americi upravo postao milijarder\nOn je istakao da je nakon uplate dobitne kombinacije u prodavnici „Seven-ileven“ imao „osećaj“ da će osvojiti džekpot.\nPenzionerima pomoć dva puta godišnje\nMigrant dva puta za pet meseci dobio na lutriji i postao…\nNovi sistem usklađivanja penzija ubuduće, mogu biti i veće?


Evropske perspektive za Balkan treba razvijati što više i što je brže moguće\nNajviši evropski zvaničnici su na neformalnom ministarskom sastanku u Newportu iskazali uvjerenje da je trenutno od posebne važnosti da se što prije za Balkan otvore evropske perspektive- ne samo deklarativno, već i konkretnim koracima. S tim u vezi, naglašava se važnost započinjanja pregovoa sa SCG, a za Hrvatsku, za sredinu mjeseca, najavljuje analiza ispunjavanja uvjeta za završnu rundu razgovora Brisela i Zagreba. Iako prilike u BiH i njene evropske perspektive nisu bile na dnevnom redu skupa u Newportu, i zvanično Sarajevo je "izmedju redova" moglo da nadje dovoljno poruka za sebe.\nKoncept evropske perspektive za Balkan treba razvijati što je više i brže moguće, stav je ministara vanjskih poslova Unije, okupljenih u Welsu. Ako tek završeni dvodnevni skup za Zapadni Balkan ima važnost, ona se ogleda u značajnom evropskom jedinstvu po pitanju budućih odnosa Brisela i zapadnobalkanskih država.\nPotreban je veći evropski fokus, finansijska pomoć i ostali, ne manje važni vidovi podrške tzv. "strateškim grupama" u balkanskim državama-poslovnim ljudima, studentima...\nU svjetlu snažnijih evropskih perspektiva za Balkan, treba gledati i insistiranje dva ključna briselska autoriteta- viskog predstavnika Javiera Solane i komesara za proširenje, Olli Rehna, da što prije započnu pregovori sa SCG - tako će se Beogradu i Podgorici dati konkretni "medjaši staze prema Briselu", a sa druge strane, nadaju se u evropskim institucijama, primiriti snage koje bi na toj stazi, umjesto državne zajednice, željele vidjeti dvije odvojene države.\nTako je komesar Rehn, u komentaru poziva glavne haške tužiteljice, Carle Del Ponte, da se pregovori uslove hapšenjem Ratka Mladića, ipak izrazio nadu da će Vijeće ministara uskoro dati Komisiji "zeleno svjetlo" i da će 5. oktobra započeti uobličavanje Sporazuma o stabilizaciji i pridruživanju izmedju SCG i Evropske unije. Za start pregovora je, prema Rehnu, umjesto "pune saradnje" dovoljno postojanje "bitnog napretka ka punoj saradnji sa Hagom".\nNisu zaobidjeni ni napori Zagreba da, nakon više mjeseci odgadjanja, zajedno sa Turskom, početkom oktobra, započne završne razgovore o pristupu Uniji. Za razliku od dosadašnjih čvrstih evropskih insistiranja da se prije pregovora u Hagu nadje Ante Gotovina, Evropljani su, uz najavu da će se Hrvatskom baviti sredinom ovog mjeseca, ostavili mogućnost ulaska u pregovore "na mala vrata".\nI u ovom slučaju je komesar Rehn sklon mišljenju da je moguće da se hrvatska saradnja sa Hagom ocijeni kao potpuna i bez odbjeglog generala u pritvoru Tribunala.\nUtisak je da Unija, kada je riječ o Zapadnom Balkanu, ne želi više gubiti vrijeme i svuda gdje ima šanse za to, daje prelazne ocjene za novi korak zapadnobalkanskih država u integracijskom procesu. Zvanično Sarajevo, sa te strane, može nakon Newporta jasno razlučiti kolike su mu šanse za prolaznu ocjenu na skorom septembarskom ispitnom roku.


DS: Tužilaštvo da pokrene istragu protiv organizatora šetnje na Limanu\nPolitika Autor:Beta02. sep. 202114:17\nGradski odbor Demokratske stranke (DS) u Novom Sadu zatražio je danas od nadležnog tužilaštva da odmah pokrene istragu protiv organizatora i nalogodavaca šetnje na Limanu u kojem su gotovo isključivo učestvovala deca školskog uzrasta.\n„Novosadska policija je dužna da obavesti i državne službe koje se bave zaštitom dece i maloletnika i čitavu javnost o tome ko su organizatori i sa kakvim motivima su poveli zloslutni marš u kojem su nošena obeležja vladajuće Srpske napredne stranke i slike vodje vladajućeg režima Aleksandra Vučića“, navodi DS u saopštenju.\nSrednjoškolci dobili 2.000 dinara da brane Vučića na ulicama Novog Sada\n02. sep. 2021 31\nSSP: SNS vrši represiju nad Novosađanima koji nisu glasali za njih\nIzbori za mesne zajednice u Vojvodini: Opet pritisci i organizovano glasanje\nDodali su da je razlog više za reakciju nadležnih državnih organa, informacija koja prenose pojedini mediji, a prema kojim su deca bila plaćena da učestvuju u maršu – kome se u javnosti ne zna ni povod ni cilj.\nDS je tražila i da javnost „mora odmah znati ko je, imenom i prezimenom, delio novac deci i kako je taj novac obezbedjen“.\nGrupa opozicionih stranaka saopštila je ranije danas da je grupa mladih osoba šetala ulicom u naselju Liman i nosila obeležja vladajuće Srpske napredne stranke i sliku predsednika Aleksandra Vučića.


Novi uspeh čačanskih atletičara veterana - Ozonpress :: internet portal\nMilena Banković je i ovaj put bila najuspešnija čačanska takmičarka sa osvojene četiri medalje. U bacanju koplja osvojila je drugo mesto, a u bacanju diska, kugle i skoku u dalj dobila je bronzane medalje. Mirjana Vulićević osvojila je srebro u bacanju kugle, a Strizović Milorad je osvojio treće mesto u bacanju kladiva.\nPre takmičenja naše takmičare je posetio njegova ekselencija gospodin Branko Branković ambasador Republike Srbije u Ruminiji koji je posmatrao prvi dan takmičenja i poželeo im uspeh u takmičenju.\nNa Skupštini Balkanske atletske veteranske organizacije, Beogradu je dodeljena organizacija Balkanijade u dvorani 7. i 8. marta iduće godine, a sledeća Balkanijada na otvorenom biće održana u Albaniji u septembru.\n– Zadovoljna sam što sam ponovila prošlogodišnji uspeh sa balkanijade u Celju ali malo osećam gorčinu što zbog finansijskih razloga nisu sa nama pošli naše kolege iz Čačka njih troje koji su prošle godine osvajali medalje na Balkanijadi u Celju. Nadam se da će ljudi koji vode sport u Čačku konačno shvatiti koliko napora mi ulažemo u treninge i takmičenja i prezentaciju našega grada i bar malo pomoći veteranski sport u gradu. Iduće godine na dvoranskoj balkanijadi u Beogradu nadam se da ćemo nastupiti u punom sastavu,a završetkom atletske staze imaćemo i bolje uslove za trening – kaže Milena Banković.


Radojičić: Predložen rebalans budžeta zbog posljedica epidemije - Akta.ba\n20.05.2020. 19:37 / Izvor: Akta.ba\nRestrukturisanje gradskih finansija, usljed velikih ekonomskih posljedica epidemije korona virusa, glavna je tema pete vanredne sjednice Skupštine grada koja će biti održana u srijedu, 27. maja u Banskom dvoru, odlučeno je na današnjoj sjednici skupštinskog Kolegijuma.\nKako je istakao gradonačelnik Igor Radojičić, kao posljedica epidemije korona virusa, od marta se bilježi veliki pad privrednih aktivnosti i, posljednično, pada javnih prihoda.\n"Naše opredjeljenje je da ne zaustavljamo kapitalne investicije zbog čega je predložena i odluka o emisiji obveznica u iznosu od 12 miliona KM za njihovo finansiranje.", rekao je Radojičić.\nPored rebalansa budžeta, pred odbornicika će se na idućoj sjednici skupštine naći i prijedlog odluke o Fondu stambenih jedinica socijalnog stanovanja.\nOvom odlukom bit će regulisano održavanje novoizgrađenih stanova za socijalne kategorije.


January 4, 2022 – Knjaževačke vesti\nPoziv za učešće u sufinansiranju mera aktivne politike zapošljavanja u 2022. godini\nNacionalna služba za zapošljavanje Republike Srbije uputila je poziv organima autonomnih pokrajina i jedinica lokalnih samouprava da učestvuju u sufinansiranju mera i programa aktivne politike zapošljavanja u ovoj godini. U skladu sa Strategijom zapošljavanja u Republici Srbiji za period od ...\nZC Knjaževac : Prva beba rođena u Novoj godini je devojčica\nU porodilištu Zdravstvenog centra Knjaževac prva beba u 2022. godini je devojčica, koji je na svet došla, 1. januara u 12,50. U Knjaževcu je prošle godine rođeno 106 beba. Za prvorođeno dete od 1. januara država daje 300.000 dinara Predsednik Srbije Aleksandar ...\nKnjaževac : Kovid izveštaj za period od 31. 12. 2021. do 3.1.2022\nPrema pristiglim kovid izveštajima Zavoda za javno zdravlje “Timok” za period od 31. 12. 2021. do 3.1.2022. godine na području opštine Knjaževac, korona virus zabeležen je kod jedanaestoro ljudi. Prema izveštaju od 31. decembra, u referentnu laboratoriju upućen je jedan ...


U Medicini rada bez gužvi na punktovima, vakcinacija građana koji su dobili poziv | Boom93\nNa punktovima za vakcinaciju u požarevačkoj Medicini rada danas nije bilo gužvi, a prema rečima direktorke Doma zdravlja, Snežane Stojković, vakcinišu se građani koji su dobili poziv, ali se i izlazi u susret sugrađanima starijim od 65 godina, kako ne bi bili vraćeni.\n„Što se tiče lica starijih od 65 godina, mi njima možemo da pomognemo da ih ubacimo u elektronsku prijavu ili možemo da ih primimo iako se nisu prijavili. Takvima ćemo izaći u susret, a u principu im pomažemo i da se prijave preko e-Uprave. Oni takođe mogu da se prijave i preko opštine, pa njihovi operateri iz kol centra da ih ubace u elektronsku prijavu, a imamo i mi ekipu koja im pomaže da se ubace u elektronsku prijavu ukoliko pacijenti ne znaju da se snađu, ali svakako ukoliko dođu starija lica preko 65 godina primićemo ih i bez prijave“, kaže u izjavi za Boom 93 Stojković.\nTakođe, kako navodi, postoje spiskovi ljudi za svaki dan, koji su pozvani na vakcinaciju.\n„Za sutra je pozvano preko 400 osoba koje su na spisku“, navodi ona.\nOd početka vakcinacije do danas u 13 časova vakcinu je primio 3.731 građanin. Za sada građani imaju mogućnost da se vakcinišu kineskom vakcinom, a kako kaže direktorka očekuju da stigne i ruska vakcina Sputnjik V.\nOd sutra kreće vakcinacija u Kazneno popravnom zavodu Zabela, a za sada se za imunizaciju prijavilo preko 60 lica.\nPodsetimo, Vlada Srbije saopštila je da će od danas na svim punktovima moći da se vakcinišu isključivo gradjani koji su dobili poziv od elektronske uprave sa terminom vakcinacije.\nStojković kaže da oni postupaju po ovoj preporuci, ali da su dobili malu korekciju ove preporuke, da se vakcinišu i osobe preko 65 godina koje nisu prijavljene, da se ne bi vraćale ili ukoliko ne žele tog dana, ekipe u Medicini rada mogu da ih ubace u e-prijavu za sutradan ili neki drugi dan.\nOznakeDom zdravlja Požarevac Koronavirus Medicina rada Požarevac Požarevac punkt vakcinacija


Registrom podsticaja do pregleda realizovanih sredstava - Akta.ba\n10.09.2020. 10:53 / Izvor: SRNA\nMinistar privrede i preduzetništva Republike Srpske Vjekoslav Petričević rekao je Srni da je cilj uspostavljanja Registra podsticaja Srpske da bude obezbijeđen jasan i sveobuhvatan pregled planiranih, odobrenih i realizovanih sredstava za podsticaje privredi Srpske, kako na republičkom, tako i na lokalnom nivou.\nPetričević je istakao da bi se na taj način obezbijedila bolja koordinacija i razmjena informacija između institucija koje dodjeljuju podsticaje, transparentniji uvid u odobrena i dodijeljena sredstva za podsticaje i kvalitetnija statistička osnova za potrebe institucija Srpske, a na osnovu toga i predlaganje mjera za kvalitetniju raspodjelu podsticajnih sredstava.\n"Plan je da se podaci o podsticajima vode na republičkom i lokalnom nivou, uključujući informacije sve do krajnjeg korisnika", rekao je Petričević.\nOn je podsjetio da je uspostavljanje Registra podsticaja Srpske predviđeno Memorandumom o zajedničkim politikama za period 2018-2020. godine, koji je potpisan između Vlade i Unije udruženja poslodavaca Srpske 10. decembra 2017, kao i Programom ekonomskih reformi Republike Srpske za period 2019-2021. godine.\nAktivnosti na uspostavljanju Registra podsticaja započete su početkom 2019. godine, naveo je Petričević i dodao da je Vlada Republike Srpske bila redovno informisana o sprovedenim aktivnostima.\nPetričević je naglasio da je za izradu Registra podsticaja Ministarstvo privrede i preduzetništva obezbijedilo donatorska sredstva Američke agencije za međunarodni razvoj /USAID/ u iznosu od 329.000 KM i dodao da je s tim u vezi potpisan i sporazum o dodjeli granta za projekat "Usluga implementacije informacionog sistema za Registar podsticaja u Republici Srpskoj".\nPredviđeno je da finalna aplikacija Registra podsticaja omogući pregled planiranih, odobrenih i realizovanih sredstava za podsticaje privredi Republike Srpske na republičkom i lokalnom nivou.\nRegistar podsticaja dostupan je na dva portala - "Javni portal Registra podsticaja", koji je dostupan svima i koji sadrži informacije o samom registru, aktuelnim javnim pozivima, kao i dostupnim podsticajima koji su na raspolaganju zainteresovanim korisnicima, te "Administrativni portal Registra podsticaja", koji je dostupan institucijama i ovlaštenim osobama na nivou institucija, odnosno za registrovane korisnike.\nVlada Republike Srpske usvojila je 3. septembra informaciju o izradi Registra podsticaja Srpske.


Beograd, 28. april 2014. godine – Predsednik Vlade Republike Srbije Aleksandar Vučić izjavio je danas da će Srbija biti prva zemlja u ovom delu Evrope koja će već naredne godine pokrenuti razgovore o poglavljima 23 i 24, koja se odnose na vladavinu prava.\nVučić je na konferenciji za novinare nakon sastanka sa visokim predstavnikom Evropske unije za spoljnu politiku i bezbednost Ketrin Ešton izrazio očekivanje da će naša zemlja u tom procesu dobiti pomoć EU, koju je Ešton danas i obećala.\nDolazak visokog predstavnika EU u posetu Beogradu prvog dana nakon formiranja nove Vlade Srbije velika je čast i dobar znak za našu zemlju, ocenio je on i iskazao poštovanje prema takvom postupku, ali i prema svemu što je Ešton učinila za Srbiju.\nVučić je ukazao na to da je Ešton jedna od najzaslužnijih za to što je Srbija na putu ka članstvu u EU, kao i zbog prihvatanja briselskog sporazuma, uz ocenu da je ona više od mnogih drugih u Uniji želela da čuje srpske stavove, primedbe i potrebe.\nPredsednik Vlade je istakao da će otvaranje poglavlja 23 i 24 naredne godine biti jasan znak da želimo da uredimo našu zemlju i pravni sistem, kako se na presude ne bi čekalo 25 godina i kako bi građani znali da je pravda dostižna.\nPrema njegovim rečima, vladavina prava je jedna od važnih stvari koja će doprineti većim investicijama, s obzirom na to da one dolaze samo tamo gde su pravni sistemi dobro uređeni.\nVučić je izrazio očekivanje da će Srbija najkasnije u junu potpisati sporazum sa Međunarodnim monetarnim fondom (MMF), i dodao da je sa Svetskom bankom (SB) već postignut dogovor.\nSrbiju očekuju veliki izazovi i zato joj je potrebna pomoć u procesu stvarnih reformi, poručio je predsednik Vlade i istakao da naša zemlja od EU očekuje pomoć i u obuci ljudi, koju je Ešton danas potvrdila.\nTakođe, on je ocenio da postoji šansa da Srbija do 2020. godine postane punopravna članica EU, i ponovio da je to cilj koji treba dostići zbog naše zemlje i unutrašnjih reformi, koje bi trebalo da budu završene do 2018. godine.\nVučić je rekao i da će kao premijer voditi dijalog sa Prištinom, i dodao da će u tom procesu učestvovati i prvi potpredsednik Vlade Ivica Dačić, ali i drugi zvaničnici naše zemlje.\nEšton je naglasila da je zadovoljna zbog posvećenosti Vlade Srbije napretku ka članstvu u EU, i ocenila da će put Srbije biti uspešan i da neće dugo trajati.\nOna je uputila čestitke Vučiću i novoj Vladi na imenovanju, i izrazila zadovoljstvo zbog toga što je došla u, kako je ocenila, posebnu posetu Srbiji.\nEšton je rekla da je sa predsednikom Srbije Tomislavom Nikolićem i premijerom Vučićem razgovarala o veoma važnim pitanjima, uglavnom ekonomske prirode.\nNadam se da će jedna od koristi koje budete imali u odnosima sa EU biti upravo ta poruka investitorima da je dobro da dolaze i ulažu, i da je poslovanje u Srbiji dobar potez, istakla je ona.\nPrema njenim rečima, EU je rešena da u tome pomogne Srbiji i da osigura čvrst put ekonomskih reformi i prosperiteta.\nEšton je pozdravila rešenost premijera Vučića da u Srbiji vladaju red, poredak i pravna država, kao i da bude sprovedena reforma obrazovanja.\nPut ka punopravnom članstvu u EU, kako je istakla, nije nimalo lak, što će potvrditi svaka zemlja članica EU koja ga je prošla, ali to je put zbog kojeg sigurno niko ko je pošao njime nije zažalio.\nBiti deo evropske porodice znači da su vam garantovani mir i bezbednost za vašu zemlju, pri čemu su mir, bezbednost i ekonomska stabilnost tri ključne reči koje daju ljudima nadu za mirnu budućnost, poručila je Ešton.


Er Srbija: Nov način čekiranja - KoZnaZna\nEr Srbija će 25. februara preći sa “Gaetan” sistema za prijavljivanje putnika na savremeni sistem “SabreSonic Check-in” na beogradskom aerodromu “Nikola Tesla”.\n“Prelazak na novi sistem će Er Srbiji omogućiti bolje uslove za pružanje usluga putnicima na beogradskom aerodromu, modernizovati postupak prihvata i otpreme putnika i obezbediti veću funkcionalnost prijavljivanja putnika”, rekao je generalni direktor Er Srbije, Dane Kondić.\nKako je dodao, samim tim će obezbediti noviji i efikasniji sistem prijavljivanja putnika na matičnom aerodromu, saopšteno je iz te aviokompanije.\nNov način čekiranja putnika počeće 25. februara na letu za London u 10.40 sati, a završetak prelaska se očekuje 27. februara.\nEr Srbija je pozvala putnike koji budu putovali iz Beograda u periodu od 25. do 27. februara da dođu na aerodrom najmanje tri sata pre predviđenog vremena poletanja i ponesu odštampanu potvrdu rezervacije, odnosno putni “itinerer”.\nDa bi se adekvatno pripremila za prelazak na novi sistem Er Srbija je na vreme obezbedila obuku za novi “SabreSonic Check-in” sistem za više od 100 zaposlenih i preduzima niz koraka kako bi obezbedila nesmetano unapređenje sistema.\nTim od 30 stručnjaka za promenu sistema došao je iz partnerske aviokompanije Etihad ervejz u Beograd, kao i četvoročlani stručni tim iz kompanije Sabre.\nEr Srbija je osnovana 26. oktobra 2013. kao nacionalna aviokompanija Srbije. Aviokompanija trenutno ima flotu od 10 uskotrupnih i četiri turboelisna aviona.\naerodrom nikola tesla, čekiranje, er srbija, Gaetan, prijavljivanje putnika, SabreSonic Check-in


KOVID AMBULANTA OD SUBOTE 12. DECEMBRA RADI NA NOVOJ ADRESI - Sombor portal\nПочетна Сомбор KOVID AMBULANTA OD SUBOTE 12. DECEMBRA RADI NA NOVOJ ADRESI\nKOVID AMBULANTA OD SUBOTE 12. DECEMBRA RADI NA NOVOJ ADRESI\nKovid ambulanta od subote 12. decembra nastavlja sa radom na novoj adresi, u ulici Mite Popovića 12, u zgradi bivšeg ATD dispanzera. Kovid ambulanta od sada će raditi u renoviranim prostorijama i adekvatnim uslovima za prijem više pacijenata. U dvorištu će takođe biti postavljena dva šatora, jedan za pacijente kojima je utvrđeno prisustvo virusa i drugi za pacijente koji tek dolaze na testiranje, gde će moći da sačekaju do trenutka prijema u zgradu.\nGradonačelnik Sombora Antonio Ratković obišao je danas, sa saradnicima, renoviranu ambulantu u kojoj teku poslednje pripreme za prijem prvih pacijenata.\n„Grad je odlučio da sanira ovaj objekat ATD-a u Mite Popovića i da kovid ambulantu iz Hajduk Veljkove preseli ovde. Svakako da je ovo bio jedan od glavnih prioriteta kako svih nas u Gradskom veću, tako i direktorice Doma zdravlja. Od 12. decembra krenuće sa radom ova kovid ambulanta, tako da je veoma bitno da svi ljudi koji imaju zakazano za subotu i nedelju znaju da će od subote 12. decembra dolaziti ovde na testiranje u kovid ambulantu u Mite Popovića. Još uvek jedan deo radova nije završen, a tiče se krova koji će se raditi na proleće, s obzirom da vremenske prilike trenutno ne dozvoljavaju. Svakako da ćemo i mi kao Grad, zajedno sa resornom većnicom i sa direktoricom Doma zdravlja, gledati i da u budućnosti ulažemo u zdravstvo“ rekao je gradonačelnik Ratković.\n„Zahvaljujući dobroj saradnji sa Gradom Somborom ova lepa stara zgada se renovirala i sad je praktično moguće da radimo u proširenim uslovima, odnosno da primamo veći broj pacijenata adekvatno. Svakako je, na žalost, u porastu broj ljudi koji traže našu pomoć u kovid ambulanti. Prošle nedelje je to bilo preko 590 ljudi, odrađeno je oko 490 testova i upućeno prema bolnici negde oko 90 pacijenata. Da bi smo sve to mogli odraditi potreban nam je bio ovaj veći prostor“ kazala je Uri.\nKako se ne bi stvarala gužva ispred kovid ambulante, dr Uri apeluje na sugrađane da poštuju dosadašnju proceduru i da se prvo jave svom izabranom lekaru:\n„I dalje molim sve naše sugrađane, sve naše pacijente da poštuju onaj redosled kao i što smo do sad radili, znači svako se javlja prvo svom izabranom lekaru od koga će dobiti savet preko telefona šta da radi. Ako mu je stanje ozbiljno, ako se guši, ako ima teškoće sa disanjem, svakako treba da se javi i onda će imati prioritet kod prijema u kovid ambulantu, ali na ovaj način, ako poštujemo ovaj redosled, ćemo imati praktično dobru prohodnost, odnosno nećemo imati gužve pred kovid ambulantama. To je jako bitno jer gužvu prave obično ljudi koji su, normalno, uplašeni i žele da se istestiraju, ali od njih ako se svi poređaju neće doći na red oni koji stvarno treba što pre da dođu do lekara, zato i dalje molimo da se ispoštuje taj redosled. Ovog momenta ćemo raditi od 7 do 20 sati, u daljem nekom vremenskom periodu planiramo da se to i malo produži. Za sad uspevamo to da pokrivamo sa dve smene, ukupno 5 lekara i 7 sestara“ istakla je direktorica Doma zdravlja.\nSvi pacijenti koji imaju zakazan termin u kovid ambulanti za subotu 12. i nedelju 13. decembar treba da dođu na pregled u ulicu Mite Popovića broj 12.\nПретходниPRIJEM GRAĐANA KOD GRADONAČELNIKA SOMBORA\nСледећиRASPISAN JAVNI POZIV ZA DODELU POVELJE GRADA SOMBORA


16:50:18 | Subota, 21. Maj 2022\nokt\t01 2019\nSekretarijat za poljoprivredu, turizam i vodoprivredu pri Opstini Berane objavio je Javni poziv za dodjelu subvencija u plaćanju obaveza osiguranja postojećim i novoregistrovanim poljoprivrednim proizvođačima, koji će trajati od 30. septembra do 21. oktobra.\nU saradnji Ministarstva odbrane i NVO „Centar kreativnih vještina“, danas je u JU „Gimnazija 30 septembar“ u Rožajama, realizovan seminar pod nazivom „Uloga i značaj Vojske Crne Gore za mlade“.\nU sklopu Info pulta „Izaberi ali ispravno“, danas je u Rožajama od strane NVO „Centar kreativnih vještina“ podijeljeno preko 700 brošura o saobraćajnoj kulturi i tome kako da se gradjani ponašaju u saobraćaju kako ne bi ugrožavali druge učesnike.\nMogucnosti za mlade pri Vojsci Crne Gore\nU organizaciji NVO Centar kreativnih vjestina, danas je u Beranama realizovan seminar pod nazivom „Uloga i znacaj vojske Crne Gore za mlade“, koji je bio namijenjen za ucenike zavrsnih razreda srednjih skola.\nUloga i znacaj Vojske Crne Gore za mlade\nNVO „Centar kreativnih vjestina“ danas je u Bijelom Polju organizovala seminar pod nazivom „Uloga i znacaj Vojske Crne Gore za mlade“, koji je bio namijenjen za ucenike zavrsnih razreda srednjih skola.\nGradjani informisani o bezbjednosti u saobracaju\nRealizovan Info pult u Petnjici\nIzaberi ali ispravno\nObjavljen Javni poziv za Program stručnog osposobljavanja lica sa stečenim visokim obrazovanjem


Del Boske: De Hea mora da igra standardno da bih ga vodio na EP\nBeta\t 2. septembra 2015. 19:35\nSelektor fudbalske reprezentacije Španije Visente del Boske rekao je danas da će mu biti teško da uvrsti Davida de Heu u tim za Evropsko prvenstvo ako ovaj golman ne bude počeo redovno da igra u Mančester junajtedu.\nDe Hea je u ponedeljak trebalo da pređe u Real Madrid, ali je taj transfer neslavno propao zbog loše komunikacije između španskog i engleskog giganta. Španski reprezentativac moraće tako da ostane u Junajtedu barem do januarskog prelaznog roka.\nOvaj 24-godišnji golman je na spisku igrača za utakmie sa Slovačkom i Makedonijom predstojećeg vikenda, ali je selektor kazao da će se De Hea teško naći na spisku ako ne bude igrao. Novinari su Del Boskea danas pitali da li ima neki savet za njega posle neslavne transfer epizode.\n“Ne, ali ako budem osetio potrebu da pričam sa njim o tome, onda ću nešto i reći. Mora da bude profesionalan i da pređe preko ove epizode. Nadam se da će uskoro da počne da igra i da je srećan, a ako bude igrao dobro, onda ćemo ga povesti. U suprotnom, ako ne bude igrao, biće jako teško da ga povedemo na Euro”, rekao je Del Boske, a preneli španski mediji.\nTrener Mančester junajteda Luj van Gal ukazao je ove sezone poverenje Argentincu Serhiju Romeru, a De Hea nije ni jednom igrao. Ovaj Španac ima pet nastupa za reprezentaciju čiji je prvi golman i dalje golman Portoa Iker Kasiljas.\nKrunićeva bez titule u Guangdžouu


PREF: Ostvarena neto dobit od 4,85 miliona KM\nBANJALUKA, Nadzorni odbor Društva za upravljanje Penzijskim rezervnim fondom /PREF/ Republike Srpske dao je pozitivno mišljenje na revidirani finansijski izvještaj prema kojem je ovo društvo u prošloj godini ostvarilo neto dobit od 4,85 miliona KM, navodi se u saopštenju PREF-a.\nKao rezultat procesa restrukturisanja portfelja PREF-a u prošloj godini je nastavljen rast prihoda od kamata po osnovu investicija u dužničke hartije od vrijednosti i depozite, te su prihodi od kamata u prošloj godini dostigli rekordnih 4,86 miliona KM.\nPrihod od dividende u ovom periodu bio je 6,49 miliona KM, dok su u pretprošloj godini ti prihodi iznosili 10,64 miliona KM.\nPad prihoda od dividendi je osnovni razlog pada dobiti PREF-a u prošloj u odnosu na pretprošlu godinu za 1,89 miliona KM.\nPreduzeće sa najvećom dobiti i najvećom dividendom koja je isplaćena PREF-u je “Telekom Srpske” koji je PREF-u prošle godine isplatio dividendu u iznosu od 6,2 miliona KM.\nNajveći rashodi odnose se na priznavanje rashoda za akcije preduzeća kod kojih je stečajni postupak u toku ili čija je knjigovodstvena vrijednost nula u iznosu od 4,57 miliona KM.\nNakon što Upravni odbor Fonda PIO, u funkciji Skupštine PREF-a, usvoji godišnji izvještaj o poslovanju PREF-a i donese odluku o isplati dobiti, Fondu PIO biće isplaćena dividenda od 4,49 miliona KM.\nDirektor Društva za upravljanje Penzijskim rezervnim fondom Darko Lakić naveo je u pisanoj izjavi da je prethodnih pet godina PREF svake godine Fondu PIO isplaćivao dividendu, te da će biti u mogućnosti da i ove godine kroz isplatu dividende da podršku penzijskom sistemu Srpske.\n“Prethodnih godina smo kontinuirano povećavali učešće dužničkih hartija u portfelju PREF-a, a time i prihode od kamata i trenutno je u portfelju PREF-a više od 82 miliona KM u dužničkim instrumentima i bankarskim depozitima”, naveo je Lakić.\nOn je naglasio da, osim toga što se svake godine ostvaruje dobit i isplaćuje dividenda, velika pažnja se posvećuje troškovima poslovanja, te su ukupni rashodi Društva za upravljanje PREF-om, u prošloj godini bili ispod 700.000 KM, što je na nivou rashoda prethodnih pet godina.\n“U prošloj godini je Glavna služba za reviziju javnog sektora Srpske vršila reviziju finansijskih izvještaja PREF-a i reviziju usklađenosti PREF-a i zadovoljni smo što smo od Glave službe za reviziju dobili pozitivno mišljenje i na finansijske izvještaje”, dodao je Lakić. Srna\nTagovi: finansijski izvjestajneto dobitprefvazno


Federacija BiH dobila novu Vladu - Wikivijesti\nStatus: Završen 11:04, 30. mart 2007. (UTC)\nSarajevo (Bosna i Hercegovina), 30. mart 2007. – Federacija BiH danas je konačno dobila Vladu. Izmijenjenu Odluku predsjednice Federacije BiH Borjane Krišto podržala su 64 poslanika Predstavničkog doma Federalnog parlamenta, 16 ih je bilo protiv, a četiri su bila suzdržana. Predstavnički dom će u popodnevnim satima raspravljati o Prijedlogu federalnog budžeta za ovu godinu.\nNovoimenovani premijer Federacije BiH je Nedžad Branković (SDA). Njegovi zamjenici su Vjekoslav Bevanda, ujedno ministar finansija, ekspertni kandidat predložen od Hrvatske demokratske zajednice (HDZBiH) i Gavrilo Grahovac (Stranka za BiH) ujedno ministar kulture i sporta u novoj Vladi.\nNovoimenovana ministrica obrazovanja je Meliha Alić (SBiH), ministar pravde je Feliks Vidović (HDZBiH) a ministar izbjeglica Edin Mušić (SDA). Vahid Hećo iz (SBiH) je ministar energije, rudarstva i industrije, Nail Šećkanović iz (SDA) je ministar prometa i komunikacija, a ministar rada i socijalne politike Perica Jelečević (HDZ 1990).\nMinistar za boračka pitanja je Zahid Crnkić (SDA), Safet Omerović (SBiH) ministar zdravstva, a Desnica Radivojević (SDA) novoimenovani ministar trgovine. Salko Obhođaš (SDA) je ministar u resoru prostornog uređenja, Velimir Kunić (SNSD) ministar razvoja, poduzetništva i obrta, Nevenko Herceg (HDZBiH) ministar okoliša i turizma, a Damir Ljubić (HDZ 1990) je ministar u novoj vladi poljoprivrede, vodoprivrede i šumarstva.\nMinistar unutrašnjih poslova u novoj Federalnoj vladi je Muhidih Alić (SBiH).\nsarajevo-x.com: „Federacija BiH dobila novu Vladu“ (30. mart 2007)\nPreuzeto iz "https://bs.wikinews.org/w/index.php?title=Federacija_BiH_dobila_novu_Vladu&oldid=22806"\nOva stranica je posljednji put izmijenjena na datum 2 decembar 2018 u 10:32.


DIREKTORKA TEHNIČKE ŠKOLE U PANČEVU STRPALA MILIONE U DŽEP: Drugarica Marinike Tepić pod istragom! - ePancevo\nUmesto da je novac odlazio na potrebe škole i učenika, kako se sumnja, završavao je u džepu direktorke koja vazi za blisku prijateljicu Marinike Tepić, i promovisana je kao predsednica stranke Slobode i pravde u Pančevu.\nBudžetska inspekcija grada Pančeva, nakon sprovedene kontrole, podnela je krivičnu prijavu protiv direktorke Nataše Zečević zbog nenamenskog i protivzakonitog trošenja budžetskih sredstava Osnovnom javnom tužilaštvu u Pančevu još u oktobru prošle godine.\nPrema rečima načelnika inspekcije Srđana Jelisavčića, na potezu je sada Više javno tužilaštvo za organizovani kriminal u Beogradu gde se trenutno predmet nalazi.\nDirektorka Zečević sumnjiči se da je debelo naplaćivala izradu rasporeda školskih časova, što inače ne predstavlja posao van delatnosti koju već kao direktor obavlja. Tereti se i da je na sopstveno vozilo potrošila oko milion dinara, a na reprezentaciju ko milion i po dinara.\nPredsednica Đilasove stranke pomenutu uslugu naplaćivala je i od grada 20 hiljada dinara po školskoj godini ali i od sopstvene škole posebnim ugovorima. Tako je samo tokom 2018. godine sa Školskim odborom zaključila čak četiri Ugovora za izradu rasporeda časova, a po tri ugovora za 2017, 2016, 2015, 2014 što ukupno iznosi 776.000 dinara.\nDirektorka je takođe, kako se sumnja, potrošila enormnu svotu novca na ime troškova za sopstveno vozilo. U periodu od 2014. do 2019 godine za te potrebe iz budžeta škole plaćeno je blizu million dinara, odnosno u njenom dzepu je zavrsilo 980.000 dinara, ne računajući dnevnice. Ispada da je u tom periodu po današnjim cenama benzina, prešla čak 103.000 kilometara, ili da je na primer 456 puta putovala na relaciji Pančevo – Novi Sad – Pančevo.\nPod izgovorom da radi na promociji škole, gotovo uvek je i ona išla na takmičenja sa decom pored profesora, ne bi li i tu prihodovala koji dinar i uzela dnevnice. Za reprezentaciju je potrošeno 1.453 000 dinara.\nNovac, kako se sumnja, nije odlazio uvek na potrebe učenika već se trošilo i po restoranima, kupovala koka-kola, kolači, pice. Listi sumnjih transakcija ovde nije kraj. Tako se Nataša Zečević sumnjiči i da je mimo svih procedura i zakona odluku o preuzimanju nastavnika saopštavala usmeno a promenu podataka nije unosila u informacioni sistem prosvete. Suprotno Statutu izveštaje o radu nije podnosila Školskom odboru dva puta godišnje.


Uz elektronsko bankarstvo moguće je smanjiti obim posla, povećati efikasnost u poslovanju i uštedeti vreme i novac. Banka koja radi 24 sata dnevno, obavljanje platnih transakcija iz kancelarije, provizije za naloge u platnom prometu niže i do 40 odsto, sve to je moguće opredeljivanjem kompanije za elektronsko poslovanje. Danas, nakon sedam godina od uvođenja prvih usluga elektronskog bankarstva preko 25.000 pravnih lica koristi neke od proizvoda “e-bankarstva”. Preko 65 odsto prometa u “Banci Inteza” obavlja se elektronskim putem i to ovu banku čini liderom na tržištu Srbije.\nPrelazak sa klasičnog oblika poslovanja na “e-poslovanje” kao rezultat donosi niže troškove, rast efikasnosti i konkurentnosti, bolji tržišni nastup kroz bolju segmentaciju kupaca, ali i osvajanje novih tržišta. Sve to, na kraju, rezultira većim prihodom. Ukoliko se primena principa “e-poslovanja” nekada mogla tretirati kao pitanje prestiža i izbora, danas ona predstavlja preduslov za opstanak na tržištu - objašnjava Žarko Vukadinović iz službe za elektronsko bankarstvo u “Banci Inteza”.\nOsim toga, uz elektronsko bankarstvo moguće je smanjiti obim posla, povećati efikasnost u poslovanju i uštedeti vreme i novac. Zato banka u ponudi ima više tipova rešenja, a klijent se opredeljuje za onaj koji mu je najfunkcionalniji. Usluga elektronskog poslovanja aktivira se zasnivanjem ugovornog odnosa s bankom. Tada se potpisuje ugovor kojim su regulisana prava i obaveze ugovornih strana, dok je kroz formu pristupnice definisan tip i opseg usluge koji će se koristiti, zatim ovlašćena lica, ovlašćenja nad računima... Za korišćenje usluge dovoljno je da kompanija ima otvoren račun u banci i da u bilo kojoj poslovnici aplicira za ovu uslugu. Takođe, potrebno je da preduzeće poseduje računar standardne konfiguracije i pristup Internetu, dok ostalu neophodnu infrastrukturu, kao što je smart kartica i čitač kartice, softver i obuku, obezbeđuje banka.\n- U želji da napravi korak dalje i otvori mogućnost kompanijama iz Srbije da se uklope u svetske tokove prodaje i plasmana proizvoda i usluga, kao i da nastupe na novim tržištima, “Inteza” je 2007. godine ponudila “e-komerc” uslugu, odnosno prihvatanje platnih kartica putem Interneta. To omogućava domaćim kompanijama da proizvode ili usluge prodaju na sajtovima, a u Srbiji danas ovu mogućnost koristi oko 50 kompanija.\n- Preko Interneta građani Srbije mogu da kupe avionske karte i karte za železnicu, poklone, nakit, belu tehniku i računare, knjige, ulaznice za različite kulturne manifestacije... - kaže Vukadinović. “Banka Inteza” je i dalje jedina banka na tržištu Srbije koja nudi ovu uslugu. “E-komerc” omogućava prihvatanje uplata platnim karticama iz programa Visa i MasterCard, bez obzira da li su kartice izdate od strane banke “Inteza”, ili neke druge domaće ili strane banke. Plan je da se tokom ove godine mogućnost plaćanja proširi i na program Amerikan ekspres platnih kartica.\nTržište Internet kupovine u Srbiji i dalje je nerazvijeno, ali s obzirom na potencijale ovog segmenta tržišta, posedovanje internet prodavnice ne sme da se posmatra kao pitanje prestiža, već neophodnosti.


Članovi Predsjedništva preuzeli dužnost, Dodik poljubio zastavu Republike Srpske (VIDEO)\nNaslovna/Politika/Članovi Predsjedništva preuzeli dužnost, Dodik poljubio zastavu Republike Srpske (VIDEO)\nMilorad Dodik, Šefik Džaferović i Željko Komšić položili su u Predsjedništvu BiH svečanu zakletvu. Prethodno im je predsjednik Centralne izborne komisije BiH Branko Petrić uručio sertifikat kojim se potvrđuje njihov izbor na opštim izborima održanim u oktobru.\nČlanovi Predsjedništva BiH izgovorili su tekst zakletve koji glasi:\n“Ovim se zaklinjem da ću savjesno obavljati datu mi dužnost, poštovati Ustav BiH, sprovoditi Opšti okvirni sporazum za mir i njegove anekse u cijelosti, štititi i unapređivati ljudska prava i osnovne slobode, te brinuti o interesima i ravnopravnosti svih naroda i građana”.\nOni su tekst zakletve pročitali pred prethodnim sazivom Predsjedništva koji su činili Mladen Ivanić iz Republike Srpske, te Dragan Čović i Bakir Izetbegović, oba iz FBiH.\nMilorad Dodik koji će biti predsjedavajući Predsjedništva BiH rekao je da će se boriti zajedno sa drugim članovima Predsjedništva toj instituciji vrati dimenziju i položaj koji mu pripada po Ustavu BiH. Dodik je prije polaganja zakletve poljubio zastavu RS u zgradi Predsjedništva BiH.\nOn je rekao da je potrebno usvojiti nova rješenja koja treba da odgovaraju novom vremenu, te da su mnogi zakoni doneseni pod pritiskom visokog predstavnika. Najavio je da će se zalagati za ukidanje institucije visokog predstavnika u BiH.\nNaveo je da ne želi da napravi ni jedan loš potez ni prema Bošnjacima, ni prema Federaciji.\nObraćajući se brojnim zvanicama nakon konstitutivne sjednice Predsjedništva BiH, Dodik je istakao da mu je čast da preuzme dužnost nakon što je na opštim izborima osvojio više od 370.000 glasova u Srpskoj, koji govore o tome kako će djelovati.\n“Moja baza jeste Republika Srpska, dolazim kao predstavnik Republike Srpske i srpskog naroda”, poručio je Dodik.\nOn je istakao da nema namjeru da spriječi bilo koga u razvojnim projektima.\nNaveo je da da Evropska unija treba da bude cilj Bosne i Hercegovine i da je potrebno da BiH sazna opredjeljenje Evrope o tom cilju. Dodik je rekao da bi BiH što prije trebalo da dođe do statusa kandidata za članicu Evropske unije. Učiniće sve da odnosi BiH sa EU i Amerikom budu veoma dobri, ali da neće odustati ni od dosadašnje dobre saradnje sa Rusijom.\nMilorad Dodik Predsjedništvo BiH Šefik Džaferović Željko Komšić\nLukač: MUP ne zaboravlja svoje junake koji su život dali za Srpsku\nČović nakon sastanka sa Izetbegovićem: Rješenje do kraja iduće sedmice\nĆulum: Policajci ne rade u noćnim klubovima\nDodik i Primakov: Odnosi BiH i Rusije dobri\nDodik: Banjaluka savremeni evropski grad


Podgorica: Predlog zakona o misijama nije dobio dvotrećinsku većinu\nPredlog zakona o upotrebi jedinica Vojske u međunarodnim snagama i učešću u mirovnim misijama i drugim aktivnostima u inostranstvu nije danas na sjednici crnogoske Skupštine dobio potrebnu dvotrećinsku većinu.\nNa sjednici parlamenta, kojoj zbog nepostizanja dogovora sa TVCG o prenosu sjednica nisu prisustvovali predstavnici opozicije, Predlog zakona podržao je 41 poslanik, a taj dokument biće ponovo pred poslanicima za tri mjeseca.\nMinistar odbrane Boro Vučinić rekao je da se predloženim zakonom obezbjeđuju normativne pretpostavke za upotrebu jedinica Vojske u međunarodnim snagama, kao i za učešće pripadnika civilne zaštite, policije i zaposlenih u organima državne uprave u mirovnim misijama i drugim aktivnostima u inostranstvu.\nOn je rekao da se upotreba jedinica VCG, odnosno učešće pripadnika civilne zaštite, policije i zaposlenih u organima državne uprave, odnosi na aktivnosti u okviru međunarodnih snaga.\n"Zakonom se propisuju nadležnosti Skupštine Crne Gore i Savjeta za odbranu i bezbjednost u odlučivanju o upotrebi jedinica VCG, odnosno o učešću tih jedinica u vježbama ili obuci", rekao je Vučinić.\nOn je kazao da se zakonom proprisuju nadležnost Vlade u odlučivanju o učešću pripadnika civilne zaštite i zaposlenih u mirovnim misijama i drugim aktivnostima u inostranstvu.\nPredlog predviđa da se „jedinice VCG za učešće u mirovnim misijama popunjavaju na dobrovoljnoj osnovi", odnosno nakon prethodne pojedinačne izjave zainteresovanih o učešću u takvim misijama.\nPrilikom izrade Predloga zakona o misijama korišćena je uporedna praksa zemalja iz regiona, ali i uputstva eksperata iz drugih država.


03.10.2020 u 13:21\nJedini grad u Evropi gde 12 godina nije bilo izbora\nSARAJEVO - Neodržavanje lokalnih izbora u Mostaru već 12 godina bila je tema uglednog „Juronjuza”, koji piše da je to jedini evropski grad koji je susreo s takvim problemom. „Juronjuz” je Mostar opisao kao nezaobilaznu destinaciju i grad koji svi imaju na svojoj listi putovanja. Međutim, kako je navedeno, neodržavanje lokalnih izbora 12 godina je dovelo do toga da su se meštani Mostara sve to vreme susretali s brojnim problemima, počevši od menjanja njegove infrastrukture u senci političkih prepirki oko toga ko će od njih biti na vlasti. Samim tim, kako je navedeno, u Mostaru je došlo do nefunkcionalnih gradskih institucija, zbog čega su investicije presušile, a potencijal ovog grada zaustavljen. Kada je nedavno odlučeno da će se lokalni izbori u Mostaru održati prvi put nakon\nIzbori u gradu na Neretvi biće, nakon punih dvanaest godina, održani 20. decembra. Grad koji se nakon rata gušio u problemima, podelama i smeću čeka da prodiše. Mostarci s nestrpljenjem čekaju izbore i zakonodavnu vlast, koje u ovom gradu nema osam godina. Nacionalna pitanja ponovo će dominirati predizbornom kampanjom. Redovi su se već zbili. Šansu da se prvi put nakon rata izbore za svoje legitimne predstavnike vide i mostarski Srbi. Srpski narod, kao i druga dva, ima zagarantovane kvote u Gradskom veću Mostara, kao i mogućnost zaštite nacionalnih interesa kroz Klub naroda, ali nikada do sada nisu imali svoje predstavnike. Srbi su nakon rata birani sa lista bošnjačkih i hrvatskih stranaka i bili su glasačka mašinerija svojih stranačkih baza. Stoga su ovi lokalni izbori sigurno\n19.06.2020 u 17:51\nMostarci izlaze na izbore posle 12 godina\nOd našeg dopisnika Sarajevo – Lideri Hrvatske demokratske zajednice (HDZ) i Stranke demokratske akcije (SDA) Dragan Čović i Bakir Izetbegović postigli su, nakon maratonskih pregovora, dogovor koji će omogućiti građanima Mostara da nakon 12 godina mogu da izađu na izbore i biraju svoje predstavnike na lokalnom nivou. Taj za Mostarce važan i dugo očekivani iskorak dvojica lidera ozvaničila su i potpisivanjem Sporazuma o održavanju izbora u gradu Mostaru i Sporazuma o načelima izmena i dopuna Izbornog zakona BiH. „Konačno smo uspeli da se dogovorimo i da potpišemo dva sporazuma, jedan koji se odnosi na okvirni sporazum za grad Mostar s dokumentima koji su aneksi (Izborni zakon i Statut) i drugi koji se tiče Izbornog zakona na nivou BiH, kojim želimo da osiguramo legitimne\n30.03.2020 u 15:35\nMeđugorje žarište korone\nMostar - Novo žarište korona virusa u Hercegovini je Međugorje, izjavio je u Mostaru šef Odeljenja za infektivne bolesti SKB Mostar, Jurica Arapović. On je rekao da su u izolaciji 'Majčino selo'' i tamošnji samostan sa dvadesetak redovnika i redovnica, koji su početkom marta imali blaže simptome bolesti. ''Neki od njih su testirani, ne svi, i pozitivni su na kovid 19. Radi se o jednom otvorenom redovničkom sistemu. Časna sestra je bila u kontaktu i s Majčinim selom, pa se i ta kuća s redovnicima i Majčino selo stavljaju u jedan oblik karantina”, rekao je Arapović. Naglasio je da trenutno testiraju primarne kontakte, koji su u visokom riziku od zaraze kovidom 19. ''Od tih 18 trenutno se troje nalaze u našoj bolnici, jedna časna sestra je na respiratoru, teške i neizvesne prognoze,\n09.11.2019 u 20:05\nSkokom bez aplauza obeležena godišnjica rušenja Starog mosta u Mostaru\nUz zvuke sirena za opštu opasnost, skokom bez aplauza i spuštanjem ljiljana u Neretvu, obeležena je 26. godišnjica rušenja Starog mosta u Mostaru. Na današnji dan, u 10.16 časova 9.novembra 1993. godine, Satri most, remek delo osmanske arhitekture na Balkanu, prvobitno izgrađen sredinom 16 veka, obrušio se u Neretvu, nakon višednevnog granatiranja teškim artiljerijskim projektilima sa položaja Hvatskog vijeća odbrane, sa okolnih brda iznad Mostara. (Printskrin) Saša Orušević iz Kluba skakača u vodu „Mostari”, čiju izjavu prenosi „Jutarnji list”, kaže da je reč o najtužnijem danu u istoriji Mostara jer je tada srušen simbol grada koji je bio simbol ljubavi i suživota. – To su neke vrednosti kojih se ljudi u zadnje vreme odriču. Mo uradimo ono što možemo i tako već godinama,\nHolanđanka upletena u međunarodni šverc oružjem u Mostaru\nPripadnici Sektora kriminalističke policije Ministarstva unutrašnjih poslova Hercegovačko-neretvanskog kantona sinoć su u Mostaru uhapsili A. V. (40) i L. L. (39), državljanku Holandije, zbog sumnje u međunarodnu trgovinu oružjem, preneo je Dnevni avaz. Nakon što su prema naredbi Opštinskog suda Mostar sinoć obavili pretres kuće A. V. (40) u mostarskom prigradskom naselju Vrapčići, policajci su pronašli dve automatske puške, jedan pištolj, veću količina municije, marihuanu, prašak za koji se pretpostavlj da je heroin i jedan mobilni telefon. Oružje i droga su, uz potvrdu, oduzeti od A. V., dok je od L. L. (39) oduzet telefon. U toku je kriminalistička obrada, a više informacija biće poznato kasnije.\n29.10.2019 u 11:32\nMOSTAR – Evropski sud u Strazburu doneo je presudu protiv BiH zbog neodržavanja izbora u Mostaru i naložio vlastima da u roku od šest meseci od pravosnažnosti promeni zakonodavstvo. Presuda je doneta po tužbi Mostarke Irme Baralije protiv države Bosne i Hercegovine zbog neodržavanja izbora u gradu na Neretvi. U presudi, Evropski sud za ljudska prava jednoglasno je presudio da je postojalo kršenje Evropske konvencije o ljudskim pravima, preneo je sarajevski portal Kliks. Nalaže se BiH da izmeni relevantno zakonodavstvo, najkasnije u roku od šest meseci od pravosnažnosti ove presude. Slučaj se odnosio na pravnu prazninu kojom je onemogućeno podnosiocu zahteva, lokalnoj političarki koja živi Mostaru, da glasa ili se kandiduje na izborima. Sud je utvrdio da je ta pravna\nRaste broj novih slučajeva koronavirusa - 1.545


M. D. 25. januara 2018. 13:12\nNajbolji srpski fudbalski sudija Milorad Mažić kaže da su ga mnogobrojne evropske kolege zvale da ga pitaju oko incidenata na 156. večitom derbiju, ali da, uprkos tome što se na skoro svakom međusobnom meču Partizana i Crvene zvezde dešavaju neredi na tribinima, obožava da deli pravdu u najvećoj utakmici u zemlji.\n„Pritisak je sastavni deo posla kojim se bavimo, svaki čovek u Srbiji izložen je njemu na svom radnom mestu, to je sastavni deo društva. Moj stav o tome je sasvim jasan, ko ne može da se nosi s pritiskom ne može da beleži vrhunske rezultate. Ne bavim se pisanjem medija i raznih analiza klupskih struktura. Volim da sudim večiti derbi, to je nešto posebno i što ostavlja upečtljiv utisak“, rekao je Mažić.\nMažić je čak 14 puta u karijeri sudio u derbiju, među kojima je poslednji u decembru kada su slike tuče navijača na južnoj tribini stadiona u Humskoj poslate u svet.\n„Situacija koja se desila na poslednjem derbiju je imala veliki ođek u svetskim medijima, pa sam imao dosta pitanja kolega, ali srećom nije bilo većih posledica jer se problem odmah lokalizovao. Ipak, morala je bolja slika iz Beograda da se pošalje, iako je jasno da je pirotehnika sastavni repertoar derbija“.\nOn je svestan velike odgovornosti i da bi svaka pogrešna odluka ili pražnjene dela tribina zbog nereda na tribinama mogla da izazove velike posledice.\n„Odgovornost je velika, toga smo svesni moji saradnici i ja. Nije lako, ali izabrali smo ovaj posao, volimo ga i to je prateći deo“, naveo je jedan od glavnih kandidata za sudiju ovogodišnjeg finala Lige šampiona.\nPriznao je i da Evropska fudbalska unija (UEFA) često na seminarima kao primer iznosi prekinutu utakmicu Srbije i Albanije u Beogradu 2014. godine i da je ona umnogome promenila razmišljanje u toj organizaciji.\n„Sve što se desi prvi put UEFA pokušava da izvuče pozitivno iz toga kako bi sprečila da se ne ponovi. Utakmica je iza nas, najviše je izgubila selekcija Srbije… Smernice koje radimo na seminarima govore o tome, ali neke stvari ne mogu da se rade po propisima kako ne bi eskarili u šire razmere. Svakako su se zbog te utakmice doneli neki zaključci“, kazao je Mažić i dodao da ne može da objasni kako bi on postupio u toj situaiciji i da li bi nastavio meč, ali da su postojali uslovi da se prekine.\nZa razliku od Albanije, Mažić ne očekuje incidente u duelima Srbije i Crne Gore na jesen u Ligi nacija.\n„Atraktivna je grupa, svakog ljubitelja fudbala u Crnoj Gori i Srbiji raduju međusobni dueli, to je zdrav rivalitet. Zemlje smo koje imaju sjajne odnose i ne očekujem da će na utakmici biti izleta iz sportskih okvira, što se dešavalo u prošlosti s drugim reprezentacijama“, zaključio je Mažić koji je juče bio učesnik konferencije „Fer plej, fer lajf“ u organizaciji Ministarstva omladine i sporta i Novinske agancije Tanjug.


Indijana u igri: Lebrona ugušili faulovi i Stivenson, Džordž briljirao protiv Majamija\nKošarkaši Indijane uspeli su da ostanu u igri za finale plej-ofa NBA lige pošto su izborili drugu pobedu protiv Majamija, i to na svom parketu 93:90, pa je sada zahvaljujući sjajnoj igri Pola Džordža rezultat u seriji 3:2 za Hite.\nU prvom poluvremenu, gosti su konstantno kontrolisali igru i imali po pet poena razlike, a onda je išlo i do deset do velikog odmora, a onda je krenula znatno bolja i organizovanija igra Indijane koja je dva minuta pre kraja treće četvrtine sustigla razliku, a zatim i prestigla, dok se uloga vođe već tada mogla, bez premca, pripisati Džordžu koji je na sekund do kraja 30. minuta ubacio trojku preko Marija Čalmersa.\nSa druge strane, Lebronov sunovrat se nastavio, a krenulo je mnogo toga da nervira, počeviši od Lensa Stivensona koji mu je tri puta oduzimao loptu, igrao sjajno odbranu na nju, a onda ga je namerno provocirao u poslednjoj deonici tako što mu je duvao u lice.\nIndijana se u poslednjem minuta odvojila na "+4" trojkom, koga drugog do, Pola Džordža, a onda je Rašar Luis uzvratio na 16 sekundi do kraja. Pejsersi su u narednom napadu promašili jedno slobodno bacanje, pa je Kris Boš imao priliku da sa linije za tri poena donese prolaz u finale Majamiju, ali nije uspeo da pogodi i razočara domaće navijače.\nDžordž je na kraju bio ubedljivo najefikasniji igrač utakmice sa 37 ubačenih poena, dok je u Indijani još Dejvid Vest sa 19 poena bio zapažen. U sastavu tima sa Floride Boš je upisao 20 poena, Vejd i Luis po 18, dok je Džejms, za nevericu, dodao samo sedam poena, a to se može i prepisati odsustvu iz igre zbog faulova.


14 oktobar, 2018\nNovak Đoković i Borna Ćorić sa trofejima posle finala u Šangaju (Foto: AP/Andy Wong)\nNajbolji srpski teniser Novak Đoković osvojio je 32. turnir serije Masters 1000 u karijeri, rekordni četvrti u Šangaju, pobedom u finalu nad Hrvatom Bornom Ćorićem - 6:3 i 6:4 posle sat i 36 minuta igre.\nKao i u prethodna četiri meča u Šangaju, Đoković nije izgubio svoj servis ni u finalu, tako da je turnir završio bez izgubljenog seta, i bez izgubljenog servisa, spasavši sve četiri brejk lopte s kojima se suočio.\nĆorić je, kao i u polufinalu protiv Rodžera Federera, igrao veoma dobro, i pokazao da mu predstoji sjajna karijera. Borbeni duh potvrdio je u devetom gemu drugog seta, koji je osvojio iako je bio suočen sa tri meč lopte na svoj servis.\nMeđutim, Đoković je u sledećem gemu okončao meč i od sutra će ponovo biti drugi na svetskoj rang-listi, ispred Federera i svega 35 poena iza Rafaela Nadala u trci za prvo mesto na kraju sezone.\nU slučaju da mu uspe da sezonu okonča kao prvi reket sveta peti put u karijeri, bio bi to istorijski podvig, jer nijedan teniser ikada nije uspeo da godinu u kojoj je bio plasiran ispod 20. mesta na svetu (22. u maju), završi kao najbolji na planeti. Najveći skok u istoriji napravio je Andre Agasi, koji je u maju 1999. bio 14. na svetu, a na kraju godine bio prvi.\nĆorić će od sutra biti 13. teniser sveta, što mu je najbolji plasman u karijeri.\nZa titulu u Šangaju, Đoković je nagrađen sa 1.000 poena i čekom na 1.360.560 dolara.\nOlga Danilović - od srećne gubitnice do prve titule u karijeri


Niška televizija » Mobilne ekipe Doma zdravlja u Vrtištu (VIDEO)\nMobilne ekipe Doma zdravlja u Vrtištu (VIDEO)\nObjavljeno 27.04.2014. 15:12\nTagovi: dom zdravlja, mobilne ekipe, Vrtiste\nMobilne ekipe Doma zdravlja posetile su selo Vrtiše koje nema zdravstvenu stanicu kako bi proverili zdravlje meštana. Predsednik gradske opštine Crveni krst kaže da je ovo pravi način da se pomogne, pre svega, starijim i nepokretnim sugrađanima koji nisu u prilici da posete lekara. Visoki krvni pritisak i šećer i dalje su najčešći problemi sa kojima se suočava seosko stanovništvo, kažu lekari.\nStari i nepokretni ne smeju biti zaboravljeni, pogotovo oni koji u svem mestu nemaju zdravstvenu ambulantu ili koji nisu mogućnosti da odu do lekara, kaže predsednik gradske opštine Crveni krst Darko Bulatović. On ističe da su ovakve akcije pravi primer socijalne odgovornosti.\nStanovnici Vrtišta mogli su da provere krvni pritisak i nivo šećera u krvi, ali i da dobiju savet lekara za dalje lečenje. Takođe, na pregled su mogli da dođu i oni koji nemaju overenu zdravstvenu knjižicu.\nZa one koji nisu u stanju da posete lekara, mobilne ekipe Doma zdravlja organizovale su i kućne posete.\nRezultati su pokazali da i u ovom selu veliki broj stanovnika pati od povišenog pritiska i šećera u krvi, a da toga nisu ni svesni, kaže doktorka Slavica Aleksić. Ona dodaje da su ovakve akcije od velikog značaja i nada se da će postati masovnije.\nU Domu zdravlja najavljuju da će se slične akcije nastaviti i u narednom periodu u okolnim selima.


Saobraćaj i dalje u prekidu na Jarinju i Brnjaku – Naši u svetu\nObjavljeno 22/09/21 u 09:30\nIstovremeno, na administrativnom prelazu Merdare je gužva zbog zamene registarskih tablica privremenim, prenosi RTS.\nPrivremene vlasti u Prištini od ponedeljka su počele da na administartivnim prelazima srpske registarske tablice zamenjuju privremenim, na koje je taksa pet evra. Priština je na sever KiM poslala i specijalne jedinice policije ROSU.\nBlokada puteva koji vode prema administrativnim prelazima Jarinje i Brnjak nastavljena je i danas, a građana koji se protive odluci prištinskih vlasti o zabrani ulaska na KiM automobila sa srpskim registarskim tablicama jutros je više nego noćas, javlja Kosovo onlajn.\nPripadnici specijalnih jedinica kosovske policije Rosu smenili su se oko jedan sat posle ponoći, a noć je protekla bez incidenata.\nOsim pripadnika Rosu, situaciju na severu KiM pratio je i KFOR, koji je patrolirao helikopterom.\nGlavni magistralni putevi ka Jarinju i Brnjaku blokirani su teškom mehanizacijom koju su nezadovoljni građani postavili u ponedeljak ujutru nakon što su na te administrativne prelaze stigli pripadnici Rosu sa namerom da sprovedu odluku Prištine o oduzimanju srpskih registarskih tablica gradova na KiM i zameni tablica iz Srbije probnim tablicama RKS.


Dan online - Ekonomija: - 2019-10-19\nEkonomija - datum: 2019-10-17 ARBITRAŽA BIVŠEG VLASNIKA KAP-A PROTIV CRNE GORE\nOleg Deripaska Oleg Deripaska izgubio spor\nArbitražni tribunal se u postupku koji je ruski oligarh Oleg Deripaska pokrenuo protiv Crne Gore u vezi sa privatizacijom i poslovanjem Kombinata aluminijuma (KAP) oglasio u potpunosti nenadležnim i odbio da dalje odlučuje o njegovim tužbenim zahtjevima, saopšteno je iz Ministarstva ekonomije. Investicioni arbitražni postupak između Deripaske i Crne Gore u utorak je konačno okončan, tako što je postupajući arbitražni tribunal strankama dostavio svoju konačnu odluku.\n– Arbitražni tribunal je jednoglasno utvrdio da bilateralni sporazum o zaštiti stranih investicija, koji je zaključen između Savezne Republike Jugoslavije i Rusije, nije primjenljiv na Crnu Goru – piše u saopštenju.\nArbiražni tribunal se stoga oglasio u potpunosti nenadležnim i odbio da dalje odlučuje o tužbenim zahtjevima Deripaske.\n– Arbitražni tribunal je, dodatno, odredio da Deripaska Crnoj Gori nadoknadi sve troškove arbitraže i pravnog zastupanja koje je država dosad snosila u ovom postupku – saopštili su iz ministarstva.\nDeripaska je arbitražni postupak pokrenuo u decembru 2016. godine tvrdeći da je Crna Gora prekršila više obaveza sadržanih u sporazumu.\n– Iako nije bila opredijeljena tačna vrijednost spora, prethodno je najavljivano da će biti zahtijevana naknada štete ne manja od 600 miliona eura – poručili su iz ministarstva.\nIz tog vladinog resora su podsjetili da je to bio treći arbitražni postupak pokrenut protiv Crne Gore u vezi sa privatizacijom, poslovanjem i stečajem Kombinata aluminijuma Podgorica (KAP).\n– Prethodna dva postupka je pokrenula kiparska kompanija Deripaske, CEAK holdings limited, pri čemu jedan po osnovu bilateralnog sporazuma o zaštiti stranih investicija između Srbije i Crne Gore i Kipra, a drugi po osnovu ugovora o poravnanju iz novembra 2009. godine – dodaje se u saopštenju.\nU oba postupka su, kako je objašnjeno, postupajući arbitražni tribunali odbijali CEAK-ove zahtjeve i dosudili Crnoj Gori troškove postupka.\nFabrika propada, Vlada ne raskida ugovor\nAco naplatio dug od firme u blokadi\nOleg Deripaska izgubio spor\nSkandalozne optužbe državnih revizora\nPrognoziraju veći rast